title: Skander Youssfi

text: Skander Youssfi (s. 12. huhtikuuta 1983 Sousse) on tunisialainen karateka. Hän on saavuttanut Kyokushinin Arabian mestaruuden.


title: Skander Youssfi

text: Youssfi saavutti ensimmäisen kerran menestystä kansainvälisesti 2004. Hän sijoittui ensin Unkarin turnauksessa viidenneksi ja myöhemmin samana vuonna saavutti pronssia Libanonin turnauksessa.


title: Skander Youssfi

text: 2006 Youssfi sijoittui kahdeksanneksi EM-kilpailuissa Italiassa. Hän saavutti samana vuonna pronssia historian toisissa Arabian mestaruuskisoissa Libanonissa.


title: Skander Youssfi

text: 2007 Youssfi sijoittui neljänneksi Alankomaiden turnauksessa Dordrehtissa. Hänet palkittiin turnauksessa parhaasta ottelutekniikasta. Youssfi saavutti ensimmäisen Arabian mestaruutensa historian kolmannissa kisoissa, jotka järjestettiin hänen kotimaassaan Tunisiassa.


title: Skander Youssfi

text: 2008 Youssfi saavutti menestystä vain Rotterdamissa tultuaan toiseksi Alankomaiden mestaruuskisoissa.


title: Skander Youssfi

text: 2009 hän oli mukana Arabian mestaruuskisoissa Tunisiassa, jossa Youssfi saavutti hopeaa. Hän kilpaili myös tamachiwarissa ja voitti kilpailun rikottuaan 32 levyä.


title: Skander Youssfi

text: Youssfi oli 2010 mukana vain Serbian mestaruuskisoissa, jotka käytiin avoimessa painoluokassa. Hän sijoittui turnauksessa kolmanneksi.


title: Skander Youssfi

text: 2011 marraskuussa Youssfi oli mukana MM-kilpailuissa Japanissa.


title: Skander Youssfi

text: 2012 hän jatkoi kilpailemista myös Japanissa, mutta tällä kertaa katassa. Youssfi sijoittui turnauksessa seitsemänneksi. Toukokuussa hän oli kilpailemassa painoluokallisissa EM-kilpailuissa Unkarissa. Youssfi saavutti ensin katassa viidennen sijan ja kumitessa pronssia.


title: Skander Youssfi

text: 2013 tammikuussa Youssfi voitti pronssia Yhdysvaltain mestaruuskisoissa kumitessa, kun katassa hän saavutti hopeaa. Huhtikuussa Youssfi oli mukana MM-kilpailuissa Japanissa, jossa hän saavutti seitsemännen sijan katassa. Youssfi otteli vielä urallaan toista kertaa marraskuun MM-kilpailuissa Japanissa.


title: Skander Youssfi

text: 2015 Youssfi oli mukana kolmannen kerran MM-kilpailuissa.


title: Espanjan kuningaskunta (1874–1931)

text: Espanjan kuningaskunta vuosien 1874 ja 1931 välillä kesti Arsenio Martínez Camposin vallankaappauksesta 29. joulukuuta 1874, joka päätti Espanjan ensimmäisen tasavallan ja palautti valtiomuodon Alfonso XII:n hallitsemaan monarkiaan Espanjan toisen tasavallan julistamiseen 14. huhtikuuta 1931.


title: Espanjan kuningaskunta (1874–1931)

text: Miltei vuosikymmenen kestäneen poliittisen epävakauden ja useiden sisällissotien jälkeen niin sanotun "Bourbonin restauraation" tarkoituksena oli luoda uusi poliittinen järjestelmä.


title: Kaliforniat

text: Kaliforniat tai Kalifornioiden provinssi () oli Uuden-Espanjan luoteisen osan käsittänyt alue vuodesta 1768 vuoteen 1804. Alue käsitti Espanjan siirtomaat Maan läntisellä pallonpuoliskolla ja Espanjan Itä-Intiassa.


title: Intian dominio

text: Ennen itsenäistymistään Yhdistyneestä kuningaskunnasta 15. elokuuta 1947 ja tasavallan julistamista 26. tammikuuta 1950, Intia oli Kansainyhteisöön kuulunut itsenäinen dominio Yrjö VI valtionpäämiehenään. Valtio luotiin Indian Independence Act 1947:n mukaan ja muutettiin Intian tasavallaksi Intian perustuslain promulgaation jälkeen vuonna 1950.


title: Intian dominio

text: Kuningas oli Intian dominiossa kenraalikuvernöörin edustamana. Kenraalikuvernööriä ei kuitenkaan nimitetty varakuninkaaksi kuten Brittiläisessä Intiassa. Varakuninkaan virka lakkautettiin Intian itsenäistyessä. Kaksi kenraalikuvernööriä oli virassa itsenäistymisen ja tasavallaksi siirtymisen välillä: Louis Mountbatten vuosina 1947–1948 ja Chakravarti Rajagopalachari vuosina 1948–1950. Jawaharlal Nehru toimi tänä aikakautena Intian pääministerinä.


title: Ceylonin dominio

text: Vuosien 1948 ja 1972 välillä Ceylon oli Kansainyhteisöön kuuluva itsenäinen valtio, jolla oli yhteinen monarkki Australian, Kanadan, Uuden-Seelannin sekä Yhdistyneen kuningaskunnan ja eräiden muiden valtioiden kanssa. Brittiläiselle Ceylonin siirtomaalle myönnettiin itsenäisyys Ceylonina. Vuonna 1972 valtiosta tuli yksi Kansainyhteisön tasavalloista ja se muutti nimensä Sri Lankaksi.


title: Ceylonin dominio

text: Valtio oli buddhalaisuususkonnon ja -kulttuurin keskus.


title: Ceylonin dominio

text: Toisen maailmansodan aikaan Ceylon toimi liittoutuneiden merkittävänä tukikohtana sodassa Japanin imperiumia vastaan.


title: Trinidad ja Tobago (Commonwealth realm)

text: Trinidad ja Tobago oli Commonwealth realm 31. elokuuta 1962 – 1. elokuuta 1976 välisenä aikana ennen valtiomuodon muuttumista tasavallaksi.


title: Trinidad ja Tobago (Commonwealth realm)

text: Kun Britannian valta loppui vuonna 1962, Trinidad and Tobago Independence Act 1962 muutti Britannian kruununsirtomaan Trinidadin ja Tobagon itsenäiseksi valtioksi. Valtiolla oli sama monarkki, kuningatar Elisabet II, kuin muillakin Commonwealth realmeilla. Monarkkia Trinidadissa ja Tobagossa edusti kenraalikuvernööri. Kuningatar Elisabet II vieraili Trinidadissa ja Tobagossa "Trinidadin ja Tobagon kuningattarena" helmikuussa 1966. Eric Williams toimi maan pääministerinä.


title: Trinidad ja Tobago (Commonwealth realm)

text: Seuraavat kenraalikuvernöörit toimivat virassa Trinidadin ja Tobagon ollessa Commonwealth realmina: Monarkian lakkauttamisen jälkeen 1. elokuuta 1976 Trinidadin ja Tobagon viimeisestä kenraalikuvernööristä Ellis Clarkesta tuli Trinidadin ja Tobagon ensimmäinen presidentti.


title: Madena Bozianu

text: Madena Bozianu (s. 23. syyskuuta 1995 Ploiești) on romanialainen karateka. Hän voitti pronssia IFK-liiton Kyokushinin MM-kilpailuissa 2017.


title: Madena Bozianu

text: Bozianu aloitti Kyokushinin harrastamisen 8-vuotiaana isänsä innoittamana. Hän kilpaili ensimmäisen kerran kahden kuukauden harjoittelun jälkeen Bukarestissa, jossa Bozianu voitti ikäistensä mestaruuden. Joulukuussa 2009 hän voitti myös Romanian nuorten mestaruuden, jossa Bozianu voitti turnauksen kaikki ottelunsa tyrmäyksellä.


title: Madena Bozianu

text: Joulukuussa 2011 Bozianu otteli nuorten EM-kilpailuissa Puolassa, jossa hän saavutti hopeaa hävittyään alle 60-kiloisten sarjan loppuottelussa Malgorzata Bojszalle.


title: Madena Bozianu

text: Lokakuussa 2013 Bozianu saavutti Moldovan cupissa kultaa voittamalla loppuottelussa Marin Martsulevichin.


title: Madena Bozianu

text: Huhtikuussa 2014 Bozianu oli mukana MM-kilpailuissa Japanissa, jossa hän putosi jatkosta alkukierroksella. Marraskuussa Bozianu voitti Mas Oyama International Cupin yli 55-kiloisten sarjassa. Hänet palkittiin myös turnauksen parhaana ottelijana.


title: Madena Bozianu

text: Toukokuussa 2015 Bozianu oli mukana EM-kilpailuissa Berliinissä, jossa hän sijoittui viidenneksi. Kisojen jälkeen Bozianu saavutti ensin kesäkuussa Danube Delta Cupin mestaruuden ja heti perään Bucharest Challenge Cupin mestaruuden voitettuaan loppuottelussa Maria Bulain.


title: Madena Bozianu

text: Toukokuussa 2016 Bozianu sijoittui neljänneksi EM-kilpailuissa Bulgariassa, jossa hän hävisi alle 65-kiloisten pronssiottelussa Aleksandra Matysiakille. Heinäkuussa hän saavutti Danube Delta Cupin mestaruuden voitettuaan loppuottelussa Roxana Marinescun Ipponilla. 10. syyskuuta Bozianu sen sijaan voitti Lupul Dadic turnauksen alle 60-kiloisten sarjassa. Lokakuussa Bozianu voitti jälleen Moldova Cupin. Tällä kertaa hän voitti yli 55-kilon sarjan loppuottelussa Anamaria Tarasovan. 15. lokakuuta Bozianu voitti myös Bucharest Challenge turnauksen avoimessa painoluokassa. Marraskuussa Bozianu saavutti Sibiussa järjestetyn Mas Oyama Memorial Cupin voiton. Hän voitti loppuottelussa Bujoranu Octavian.


title: Madena Bozianu

text: Bozianu siirtyi ottelemaan vuonna 2017 WKB-liittoon ja voitti huhtikuun alussa pronssia EM-kilpailuissa Espanjassa. Kuukautta myöhemmin hän saavutti myös pronssia IFK:n viidensissä MM-kilpailuissa. Syyskuussa Bozianu saavutti kotikaupungissaan järjestetyn Lupul Dacic turnausvoiton. Hän voitti loppuottelussa Karina Fagarasin tyrmäyksellä.


title: Brittiläinen Ceylon

text: Brittiläinen Ceylon (, , "Brithānya Laṃkāva"; , "Birithaniya Ilangai"), joka tunnettiin nimeltä Ceylon, oli Britannian kruununsiirtomaa vuosien 1802 ja 1948 välillä. Aluksi siihen ei lukeutunut mukaan Kandyn kuningaskuntaa, joka oli ollut Britannian protektoraattina vuodesta 1815, mutta vuosien 1817 ja 1948 välillä Britannian alusmaata oli koko Ceylonin saari, joka tunnetaan nykyään nimeltä Sri Lanka.


title: Saas-Grund

text: Saas-Grund on kunta Etelä-Sveitsissä Valais’n kantonissa. Kunnassa on noin 1 000 vakinaista asukasta.


title: Saas-Grund

text: Saas-Grund sijaitsee Saastalissa, Saaser Vispa -joen laaksossa, ja sen itärinteellä Valais’n Alppien juurella. Kunnan korkein vuori on Weissmies (4 017 m). Muita korkeita huippuja ovat Fletschhorn (3 985 m) ja Lagginhorn (4 010 m). Saas-Grundin naapurikuntia ovat Saas-Almagell etelässä, Saas-Fee lännessä, Saas-Balen pohjoisessa ja Simplon idässä.


title: Saas-Grund

text: Saas-Grund, kuten koko Saastal, on kesä- ja talvimatkailuseutua. Alppimatkailua on ollut 1800-luvulta alkaen: paikkakunnalle rakennettiin ensimmäinen hotelli vuonna 1833, ja nykyisin yöpymispaikkoja on noin 3 500.


title: Saas-Grund

text: Saas-Grundiin rakennettiin tieyhteys pohjoisesta Vispin suunnasta vuonna 1938. Kylään on säännöllinen linja-autoyhteys: postiauto Brigistä ja Vispistä kulkee puolen tunnin välein.


title: Estadio Municipal de Butarque

text: Estadio Municipal de Butarque on stadion Leganésissa Madridin alueella Espanjassa. Se on paikallisen jalkapalloseuran CD Leganésin kotistadion.


title: Estadio Municipal de Butarque

text: Stadion on nimetty Leganésin suojeluspyhimyksen Nuestra Señora de Butarquen mukaan. Se avattiin 14. helmikuuta 1998 Leganésin ja Xerezin välisellä ottelulla (1–1).


title: Estadio Municipal de Butarque

text: Stadionin alkuperäinen yleisökapasiteetti oli runsaat 8 000. Leganésin noustua maan korkeimmalle sarjatasolle Primera Divisióniin vuonna 2016 stadionia on laajennettu, ja elokuussa 2017 kapasiteetti oli 11 454.


title: Estadio Municipal de Butarque

text: Jalkapallo-otteluiden lisäksi Butarquella on järjestetty muun muassa Festimad-festivaali vuonna 2007.


title: Carl Georg Starbäck

text: Carl Georg Starbäck (18. heinäkuuta 1828 Falun, Ruotsi – 8. lokakuuta 1885 Uppsala, Ruotsi) oli ruotsalainen historioitsija ja kaunokirjailija.


title: Carl Georg Starbäck

text: Starbäck kävi koulua Klara skolassa ja jatkoi lukiossa Tukholmassa, jossa hän yhdessä tovereidensa kanssa liittyi lukiolaisseura "Concordiaan". Hän pääsi ylioppilaaksi 1849 Uppsalassa.


title: Carl Georg Starbäck

text: Starbäckin poika oli kasvitieteilijä, valtiopäiväedustaja Karl Starbäck.


title: Carl Georg Starbäck

text: Starbäck valmistui filosofian maisteriksi 1854 tutkielmalla "Vasaätten under unionstiden" , ja samana vuonna hän sai opettajansijaisuuden (kollega) Västeråsista. Opettajan viran hän sai 1855 Norrköpingistä uudesta yksityiskoulusta Norrköpings lyceumista, ja 1858 hänestä tuli Daniel Anton Sundénin rinnalle koulun johtaja. Hän toimi tehtävissä vuoteen 1862, vaikka hänen aikaansa vei yhä enemmän toimittajan työ kuvitetussa viikkolehdessä Svenska arbetaren vuosina 1861–1865 ja vastuu kirjapainosta.


title: Carl Georg Starbäck

text: Starbäck aikoi luopua opettajantyöstä voidakseen keskittyä kirjallisiin töihin, mutta sen jälkeen kun hänet syksyllä 1862 oli nimitetty kansakouluntarkastastajaksi Tukholmaan, hän sai 1864 historian ja ruotsin kielen lehtoraatin Norrköpingin ylemmästä alkeiskoulusta. Hän sai halvauskohtauksen, joka jätti jälkeensä oikean käden halvaantumisen ja puhevaikeuksia, ja hän joutui jo 1872 anomaan virkavapautta. Vuonna 1875 hän jäi eläkkeelle.


title: Carl Georg Starbäck

text: Starbäck levitti etenkin Ruotsin historiaa käsittelevillä kertomuksillaan historiantuntemusta kansan keskuuteen.


title: Carl Georg Starbäck

text: Starbäck oli Ruotsin tuotteliaimpia ja suosituimpia kirjailijoita sekä historiankirjoillaan että historiallis-romanttisilla kuvauksillaan. Merkittävin hänen yleistajuisista teoksistaan on "Berättelser ur svenska historien", josta hän ehti vuosina 1860–1875 kirjoittaa yksitoista osaa ja alun kahdettatoista.


title: Carl Georg Starbäck

text: Starbäck kirjoitti menestyksellisesti historiallisia romaaneja Walter Scottin ja Bernhard Severin Ingemannin jalanjäljissä ja laati kiehtovia kuvauksia Ruotsin historian henkilöistä Engelbrekt Engelbrektssonista ja Nils Bonpoika Sturesta. Suurista painoksista ja laajasta lukijakunnasta huolimatta akateeminen maailma suhtautui välinpitämättömästi hänen kaunokirjalliseen tuotantoonsa.


title: Carl Georg Starbäck

text: Starbäck työskenteli myös useissa lehdissä, muun muassa Svenska Familj-Journalen ja Svenska arbetaren.


title: Oiva Oksanen

text: Oiva Vilho Oksanen (5. heinäkuuta 1917 Helsinki – 1. marraskuuta 1977) oli suomalainen kielenkääntäjä ja suomentaja.


title: Oiva Oksanen

text: Oksasen vanhemmat olivat kauppias Vilho Juho Oksanen ja Olga Irene Peltomäki. Hän pääsi ylioppilaaksi 1936 ja hänestä tuli englanninkielen valantehnyt kielenkääntäjä 1953.


title: Oiva Oksanen

text: Oksanen oli kielenkääntäjänä Ilmavoimien esikunnassa 1946–1951 ja Suomen Teollisuustoimihenkilöiden Liiton lehden toimitussihteerinä 1950–1952. Hän johti omaa liikeyritystään 1951–1953. Vuodesta 1952 alkaen Oksanen toimi Yhdysvaltain tiedotustoimiston kielenkääntäjänä.


title: Ilo (Peru)

text:
Ilo on Perussa Moqueguan alueella sijaitseva satamakaupunki. Ilo on myös Ilon maakunnan pääkaupunki.
Ilo on eräs maailman pahimmin saastuneista kaupungeista. Saastuminen johtuu läheisestä kuparikaivoksesta. Kaivos on saastuttanut ilman lisäksi läheistä rannikkoa suurin piirtein 20 kilometrin matkalta. Ilossa on noin 70 000 asukasta.


title: Suwalkin käytävä

text: Suwalkin käytävä on nimitys alueesta Liettuan ja Puolan rajalla, joka erottaa Venäjään erillisalueena kuuluvan Kaliningradin Valko-Venäjästä. Kaliningradista on 96,6 kilometriä matkaa Valko-Venäjän rajalle.


title: Suwalkin käytävä

text: Käytävä on yksi Euroopan tulenarimpia alueita, koska se on pääosin Nato-maa Puolan alueella, jota sekä Nato että Venäjä tarkkailevat tiiviisti. Baltian maiden ainoa maayhteys muihin Euroopan Nato-maihin ja muuhun Manner-Eurooppaan kulkee Suwalkin kautta.


title: Suwalkin käytävä

text: Venäjän arveltiin yrittävän tunkeutua Suwalkin alueelle Zapad 2017 -sotaharjoituksen yhteydessä, mutta se ei tehnyt sitä.


title: Litiumfosfaatti

text: Litiumfosfaatti (LiPO) on litium- ja fosfaatti-ionien muodostama epäorgaaninen ioniyhdiste. Yhdistettä voidaan käyttää muun muassa erikoislasien valmistukseen ja katalyyttinä orgaanisen kemian synteeseissä.


title: Litiumfosfaatti

text: Huoneenlämpötilassa litiumfosfaatti on väritöntä kiteistä ainetta. Kidevedettömän yhdisteen lisäksi tunnetaan myös kidevedellinen semihydraatti (LiPO·½HO). Litiumfosfaatti liukenee erittäin niukasti veteen ja tässä suhteessa se poikkeaa muista alkalimetallifosfaateista, jotka ovat hyvin vesiliukoisia.


title: Litiumfosfaatti

text: Litiumfosfaattia valmistetaan neutraloimalla litiumhydroksidia fosforihapolla tai saostamalla litiumsuolojen vesiliuoksista fosforihapon tai fosfaattiliuosten avulla.


title: Litiumfosfaatti

text: Litiumfosfaattia käytetään valmistettaessa ioneja johtavia erikoislaseja ja optisia lämpösuodattimia. Sitä käytetään myös katalyyttinä isomeroitaessa epoksideja: esimerkiksi propyleenioksidista muodostuu allyylialkoholia yhdisteen katalysoimana.


title: Hägg

text: Hägg on sukunimi. Se on muun muassa seuraavien henkilöiden sukunimi:


title: HitMix

text: HitMix on Sanoma-konserniin kuuluvan Nelonen Median omistama suomalainen radiokanava, joka aloitti toimintansa 15. syyskuuta 2017. HitMixillä on taajuuksia seuraavilla paikkakunnilla: Helsinki, Hyvinkää, Joensuu, Jyväskylä, Kuopio, Lahti, Oulu, Pori, Rauma, Siilinjärvi, Tampere, Turku, Vaasa, Varkaus ja Äänekoski.


title: HitMix

text: HitMix Kuopion Virallista iltapäivää juontaa Anssi Saarelainen ja HitMix Jyväskylän Virallista iltapäivää Hannaleena Laaksamo.


title: HitMix

text: Turussa, Tampereella, Porissa ja Raumalla paikallista ohjelmaa kuullaan arkisin klo 13-14.


title: HitMix

text: 2. http://kampanjat.hitmix.fi/paikalliskanavat


title: Tekstiili- ja vaatetustyöväen liitto Teva

text: Tekstiili- ja Vaatetustyöväen Liitto Teva ry oli vuosina 1970–2004 toiminut tekstiili- ja vaatetusteollisuuden työntekijöiden ammattijärjestö, jolla oli parhaimmillaan yli 48 000 jäsentä. Vuonna 2004 se yhdistyi Kemianliiton kanssa, ja vuonna 2010 Kemianliitto ja Viestintäalan ammattiliitto yhdistyivät edelleen Teollisuusalojen ammattiliitoksi.


text: Teva muodostettiin vuonna 1970 osana ammattiyhdistysliikkeen eheyttämispyrkimyksiä SAK:laisesta Tekstiilityöväen Liitosta sekä SAJ:laisista Kutoma- ja Neuletyöväen Liitosta ja Suomen Vaatetustyöläisten Liitosta. Ensimmäisenä puheenjohtajana toimi Väinö Kujanpää 1970–1974 ja hänen seuraajanaan Seppo Niemi. Vasta 1980-luvun puolivälissä täysin naisvaltaiseen liittoon saatiin nainen myös puheenjohtajaksi: vuodesta 1986 kolmas puheenjohtaja oli Tuulikki Kannisto ja neljäs Pirkko Oksa 1991–1999.


text: Järjestön toimintavuosina suomalainen tekstiiliteollisuus väheni rajusti ulkomaisen tuotannon hintapaineissa. Kun 1970-luvun alussa suomalaisten ostamista vaatteista oli vielä 90 prosenttia kotimaisia, 1980-luvun alussa osuus oli 75 ja vuonna 1988 enää 65 prosenttia. Toisaalta Tevan toiminta-aikana suomalaisten tekstiili- ja vaatetustuotteiden vienti erityisesti Neuvostoliittoon oli suurimmillaan, kunnes se maiden välinen bilateraalikauppa loppui Neuvostoliiton romahdukseen 1990-luvun alussa. Suomen vaatetusteollisuuden tuottavuus kasvoi tasaisesti noin 10 prosenttia vuodessa vuosina 1968–1976. Tuotannon määrä notkahti 1970-luvun puolivälissä mutta kasvoi taas vuosikymmenen lopulla 13 prosentin vuosivauhtia. 1970-luvun loppuun saakka Suomen tekstiilityöväen palkkataso oli Britannian jälkeen teollistuneiden Euroopan maiden toiseksi alhaisin, minkä ansiosta tänne perustivat tehtaita monet ruotsalaisyritykset, kuten Algots, Eiser ja Mölnlycke. Kustannustason kohotessa 1980-luvulla ne poistuivat Suomesta halvemman työvoiman maihin.


text: Perustamisvuonna 1970 Tevan jäsenmäärä oli 34 003, vuonna 1975 jo 47 512. 1980-luvun alussa jäsenmäärä oli suurimmillaan 48 254 ja alkoi sitten laskea niin, että 1990-luvun alussa tevalaisia oli enää 31 282. Vuoden 2003 lopussa Tevassa oli jäseniä enää 14 045.


text: Järjestön jäsenlehtenä oli vuosina 1975–1985 "Teva" ja vuosina 1987–2003 "Toimikas".


title: Horvat

text: Horvat on sukunimi. Se on muun muassa seuraavien henkilöiden sukunimi:


title: Aglibol

text: Aglibol on Palmyran eli muinaisen Syyrian kuunjumala. Hänen otsallaan on kuunsirppi, myöhempinä aikoina se siirtyi hänen harteilleen. Joskus nimen on oletettu tarkoittavan "Bolin härkä", mikä voisi viitata siihen, että kuunsirppi on alun perin ollut häränsarvet. Aglibolin palvonta siirtyi Kreikan kautta Roomaan.


title: Matti Brotherus

text: Matti Kustaa Brotherus (s. 17. syyskuuta 1942 Helsinki) on suomalainen kääntäjä.


title: Matti Brotherus

text: Matti Brotheruksen vanhemmat olivat lähetystöneuvos Heikki (Karl Henrik) Brotherus ja Katri Liisa Ignatius. Hän pääsi ylioppilaaksi 1961 ja opiskeli Helsingin yliopistossa valtiotiedettä ja romaanista filologiaa. Brotherus on toiminut vapaana kääntäjänä. Hän on suomentanut erityisesti espanjankielistä kaunokirjallisuutta, muun muassa useita Gabriel García Márquezin teoksia.


title: Matti Brotherus

text: Suurlähettiläs Tapani Brotherus on Matti Brotheruksen veli.


title: Solja (sukunimi)

text: Solja on muun muassa seuraavien henkilöiden sukunimi:


title: Erkki Solja

text: Erkki Solja (s. 1954) on suomalaisen liima- ja lakkatuotteiden alan osakeyhtiö Kiilto Family Oy -konsernin toimitusjohtaja.


title: Erkki Solja

text: Hän on mukana mm. Liikesivistysrahaston Kannatusyhdistys ry:ssä, Kemianteollisuus ry:ssä ja Keskinäinen Vakuutusyhtiö Kalevan hallintoneuvostossa.


title: Erkki Solja

text: Hän on Itävallan kunniakonsuli vuodesta 1997.


title: Heinäsirkat

text: Heinäsirkat (Acrididae) on suorasiipisten hyönteisten heimo. Siihen kuuluu yli 10 000 lajia. Niille on tunnusomaista lyhyet, tanakat tuntosarvet ja kolmiosainen jalkarakenne. Monet lajit ovat vihreitä tai oljenkeltaisia. Tyypillisesti heinäsirkoilla on voimakkaat takajalat jotka sopivat loikkimiseen.


title: Heinäsirkat

text: Heinäsirkat ovat kasvinsyöjiä. Eräitä heinäsirkkalajeja kutsutaan kulkusirkoiksi. Niillä on tapana muodostaa ajoittain valtavia parvia, jotka vaeltavat ravinnon perässä aiheuttaen mittavia vahinkoja viljelyksille. Niiden aiheuttamista tuhoista kerrotaan Raamatussakin.


title: Heinäsirkat

text: Heinäsirkat jaetaan seuraaviin alaheimoihin:


title: Mentula

text: Mentula on sukunimi, joka on muun muassa seuraavilla suomalaisilla henkilöillä:


title: Nurmesniemi

text: Nurmesniemi on sukunimi, joka on muun muassa seuraavilla suomalaisilla henkilöillä:


title: Eskolin

text: Eskolin on sukunimi, joka on muun muassa seuraavilla suomalaisilla henkilöillä:


title: Sarpaneva

text: Sarpaneva on sukunimi, joka on muun muassa seuraavilla suomalaisilla henkilöillä:


title: Nopea radiopurske

text: Nopea radiopurske on avaruuden tuntemattomasta sijainnista tuleva suurienerginen radioaaltopurske. Ensimmäisen radioaaltopurskeen havaitsivat vuonna 2007 tutkija Duncan Lorimer ja opiskelija David Narkovic tutkiessaan arkistoitua dataa pulsareista. Tämän jälkeen on havaittu useita kerran tapahtuvia radioaaltopurskeita ja yksi toistuva radioaaltopurske. Niitä kutsutaan myös Lorimer Burstiksi. Radioaaltopurskeiden alkuperää ei tiedetä.


title: Nopea radiopurske

text: FRB 121102 nimellä tunnettu radiopurske on kolmen miljardin valovuoden päässä maapallosta sijaitseva toistuva radiopurske. Nimi FRB tarkoittaa nopeaa radiopursketa () ja numerot tulevat päivämäärästä ja vuodesta jolloin radiopurske havaittiin ensimmäisen kerran. Yhdessä purskeessa vapautuu energiaa noin kvintiljoona joulea.


title: Nopea radiopurske

text: Kansainvälinen tutkimusryhmä on saanut selville että nopeita radiopurskeita syntyy ympäristössä, jossa on voimakkaita magneettikenttiä. Tutkimusryhmä otaksuu että purskeet syntyvät mustien aukkojen, supernovajäänteiden tai poikkeuksellisten avaruussumujen lähellä.


title: Maksimilian II Emanuel

text: Maksimilian II Emanuel (11. heinäkuuta 1662 München – 26. helmikuuta 1726 München) oli Baijerin vaaliruhtinas vuosina 1679–1726. Hän oli myös merkittävä sotapäällikkö ja Espanjan Alankomaiden kuvernööri vuosina 1692–1706.


title: Maksimilian II Emanuel

text: Maksimilian II Emanuelin isä oli vaaliruhtinas Ferdinand Maria, jonka seuraajaksi hän tuli 16-vuotiaana vuonna 1679. Hänet julistettiin seuraavana vuonna täysi-ikäiseksi. Hän liittyi vuonna 1683 Itävallan rinnalle niin sanottuun suureen Turkin sotaan. Maksimilian Emanuel komensi henkilökohtaisesti baijerilaisjoukkoja Wienin puolustuksessa 1683, Budan taistelussa 1686, Mohácsin taistelussa 1687 ja Belgradin valtauksessa 1688, joista varsinkin viimeinen toi hänelle mainetta. Vuonna 1689 puhjenneessa yhdeksänvuotisessa sodassa Maksimilian Emanuel liittoutui jälleen Itävallan Habsburgien kanssa. Hänestä tehtiin vuonna 1690 Reinille sijoitettujen keisarillisten joukkojen generalissimus ja vuonna 1692 Espanjan Alankomaiden kuvernööri. Hän komensi operaatioita Reinillä ja Italiassa aina sodan loppuun vuonna 1697.


title: Maksimilian II Emanuel

text: Maksimilian II Emanuel nai vuonna 1685 keisari Lepold I:n tyttären Maria Antonian, joka kuoli 1692. Heidän poikansa Joosef Ferdinand määrättiin vuonna 1698 Espanjan kruununperilliseksi, mutta hän kuoli jo seuraavana vuonna. Maksimilian Emanuel meni vuonna 1694 uudelleen naimisiin Puolan kuningas Juhana III Sobieskin tyttären Theresa Kunigunda Sobieskan kanssa.


title: Maksimilian II Emanuel

text: Vuonna 1701 puhjenneessa Espanjan perimyssodassa Maksimilian Emanuel asettui Ranskan liittolaiseksi keisarikuntaa vastaan, ilmeisesti toiveenaan saada oma sukunsa, Wittelsbachit, nostettua keisarikunnan johtoon Habsburgien tilalle. Kärsittyään tappion Blenheimin taistelussa vuonna 1704 hän joutui lähtemään maanpakoon keisarillisten joukkojen miehittäessä Baijerin. Vuoden 1706 tappiollisen Ramilliesin taistelun jälkeen hän menetti valtansa myös Espanjan Alankomaissa ja samana vuonna uusi keisari Joosef I asetti hänet valtakunnanpannaan. Maksimilian Emanuel joutui asumaan seuraavat yhdeksän vuotta Ranskan hovin suojissa. Hän sai kuitenkin valtaistuimensa takaisin ja valtakunnanpanna peruttiin vuoden 1713 Utrechtin rauhan ja vuoden 1714 Badenin rauhan seurauksena, ja hän palasi pääkaupunkiinsa Müncheniin vuonna 1715. Hänen seuraajakseen tuli vuonna 1726 hänen poikansa Kaarle Albert, josta tuli myöhemmin myös keisari nimellä Kaarle VII.


Luettelo Keravan julkisista taideteoksista ja muistomerkeistä sisältää Keravan kaupungissa olevat pysyvät patsaat, muistomerkit ja muistolaatat.


title: Ferdinand Maria

text: Ferdinand Maria (31. lokakuuta 1636 München – 26. toukokuuta 1679 Schleissheim) oli Baijerin vaaliruhtinas vuosina 1651–1679. Hän oli Baijerin ensimmäisen vaaliruhtinaan Maksimilian I:n poika, joka tuli valtaan alaikäisenä. Ferdinand Maria pyrki jälleenrakentamaan Baijeria kolmikymmenvuotisen sodan hävityksen jäljiltä muun muassa tukemalla maatalouden kehittämistä. Myös tuhoutuneita kirkkoja ja luostareita uudelleenrakennettiin. Hän kutsui vuonna 1669 uudelleen koolle valtiopäivät, jotka eivät olleet kokoontuneet sitten vuoden 1612. Ferdinand Marian seuraajaksi tuli hänen poikansa Maksimilian II Emanuel.


title: Alfredo Pérez Rubalcaba

text: Alfredo Pérez Rubalcaba (s. 28. heinäkuuta 1951 Medio Cudeyo, Cantabria) on espanjalainen poliitikko.


title: Alfredo Pérez Rubalcaba

text: Pérez Rubalcaba oli Espanjan sosialistisen työväenpuolueen pääministeriehdokas vuoden 2011 parlamenttivaaleissa ja oli puolueen pääsihteeri (puoluejohtaja) vuosina 2012–2014.


title: Alfredo Pérez Rubalcaba

text:
Hänet valittiin Espanjan edustajainhuoneeseen vuonna 1993. Hän oli opetus- ja tiedeministeri Felipe Gonzálezin hallituksessa 1992–1993 ja sisäministeri Zapateron hallituksessa 2006–2011. Hän erosi hallituksesta vuonna 2011 voidakseen keskittyä parlamenttivaaleihin samana vuonna; vaalit voitti oikeistolainen Kansanpuolue.
Pedro Sánchez valittiin hänen seuraajakseen sosialistipuolueen pääsihteeriksi vuonna 2014.


title: Alfredo Pérez Rubalcaba

text: Pérez Rubalcaba on suorittanut orgaanisen kemian tohtorin tutkinnon Madridin Complutense-yliopistossa.


title: SMS V125

text: SMS V125 oli Saksan keisarikunnan laivaston G96-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Britannialle.


title: SMS V125

text: Alus tilattiin Stettinistä AG Vulcanilta ja sen köli laskettiin vesille telakkanumerolla 470. Alus laskettiin vesille 18. toukokuuta 1917 ja se valmistui kolmisen kuukautta myöhemmin 29. elokuuta.


title: SMS V125

text: Sodan päätyttyä alus internoitiin 22. marraskuuta 1918 jälkeen Scapa Flow'hun. Aluksen miehistön upotus 21. kesäkuuta 1919 jäi yritykseksi. Hylky nostettiin heinäkuussa ja se luovutettiin sotakorvauksena Britannialle, joka romutti sen vuonna 1922 Newportissa.


title: Acridoidea

text: Acridoidea on suorasiipisten (Orthoptera) lahkoon kuuluva yläheimo.


title: Barr-niminen mies (televisiosarja)

text: Barr-niminen mies on Reima Kekäläisen ohjaama viisiosainen television draamasarja vuodelta 1984. Paavo Haavikon käsikirjoittama vakoiluaiheinen tarina perustuu Haavikon samannimiseen jännitysromaaniin, jonka ensipainos julkaistiin salanimellä Anders Lieksman.


title: Oiva R. Kyrö

text: Oiva Raitis Kyrö (8. maaliskuuta 1883 Orimattila – 5. huhtikuuta 1928 Helsinki) oli suomalainen päätoimittaja.


title: Oiva R. Kyrö

text: Kyrön vanhemmat olivat tilallinen Karl Kyrö ja Karolina Lagervik. Hän pääsi ylioppilaaksi 1902 ja opiskeli Helsingin yliopistossa jonkin aikaa. Kyrö toimi lehtimiehenä vuodesta 1902 alkaen. Hän oli Nuori Suomi- ja Päivä-lehtien toimitussihteerinä, Pohjanmaa-lehden päätoimittajana 1910–1912 sekä Sanomalehtien Tietotoimiston ja Suomen Tietotoimiston toimitussihteerinä 1912–1918. Kyrö oli Helsingin Sanomien vakinaisena toimittajana ja toimitussihteerinä vuodesta 1918 alkaen aina kuolemaansa saakka. Kyrö oli Tuulispää-pilalehden päätoimittajana 1920–1928 ja Dagens Nyheter-lehden kirjeenvaihtajana 1919–1928. Hän toimi myös Onni V. Tuiskun säätiön hallituksen puheenjohtajana.


title: Oiva R. Kyrö

text: Kyrö oli naimisissa vuodesta 1921 Toini Maria Oksalan kanssa.


Luettelo Vesilahden julkisista taideteoksista ja muistomerkeistä sisältää Vesilahden kunnassa olevat pysyvät patsaat, muistomerkit ja muistolaatat.


title: Fujitsu FR-V

text: Fujitsu FR-V (FR-V on lyhenne Fujitsu RISC-VLIW) on Fujitsun valmistama 32-bittinen mikroprosessori. Suoritin tukee sekä VLIW- että vektorikomentojen suorittamista samaan aikaan.


title: Fujitsu FR-V

text: Suoritin on julkaistu vuonna 2005 käyttöön kuluttajalaitteissa esimerkiksi videokuvan käsittelyyn.


title: Fujitsu FR-V

text: Linux tukee suoritinta.


title: Fujitsu FR-V

text: VxWorks tukee suoritinta.


title: Dovžanskin piiri

text:
Dovžanskin piiri (); 12.5.2016 saakka Sverdlovskin piiri (; ) on hallinnollinen piiri Ukrainan Luhanskin alueen kaakkoisosassa. Piirin hallinnollinen keskus on Dovžanskin kaupunki (; aiempi Sverdlovsk; 64 232 as., ), joka on oman kaupunkipiirinsä keskus eikä ole osa Dovžanskin piiriä. Sekä piiri että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.
Ukrainan tilastokeskus arvioi piirin väkiluvuksi 11 754 ihmistä (1.1.2017). Kaupunkilaisiksi heistä tilastoitiin Krynytšnen kaupunkityyppisen taajaman asukaat (Криничне, 3 992 as.).


title: Woldemar Westzynthius

text: Herman Woldemar Westzynthius (8. kesäkuuta 1858 Kokemäki – 30. maaliskuuta 1905 Helsinki) oli suomalainen toimittaja ja lennätinvirkailija joka perusti vuonna 1887 Suomen ensimmäisen uutistoimiston ja Suomen Tietotoimiston edeltäjän Suomen Sähkösanomatoimiston.


title: Woldemar Westzynthius

text: Westzynthiuksen vanhemmat olivat Venäjän armeijan everstiluutnantti Herman Brynolf Westzynthius (1822–1870) ja porilaisen kauppiaan Johan Fredrik Bäckmanin tytär Maria Emilie Bäckman (1830–1915). Hänen sisarensa Augusta Emilia Westzynthius (s. 1862) oli naimisissa taidehistorian professori Johan Jakob Tikkasen kanssa.


title: Woldemar Westzynthius

text: Westzynthius oli ollut jonkin aikaa toimittajana Helsingfors Dagblad-lehdessä. Ollessaan lennätinhallituksen palveluksessa lennätinvirkailijana hän perusti syksyllä 1887 Suomen ensimmäinen uutistoimiston Suomen Sähkösanomatoimiston joka aloitti toimintansa 1. marraskuuta 1887. Westzynthius myi toimiston vuonna 1894 Uno Wasastjernalle.


title: Woldemar Westzynthius

text: Woldemar Westzynthius on haudattu Hietaniemen vanhalle hautausmaalle.


title: Syö juo mies nainen

text: Syö juo mies nainen ("Yin shi nan nu") on Ang Leen ohjaama taiwanilais-yhdysvaltalainen draamakomedia vuodelta 1994. Elokuva kuvattiin ohjaajan synnyinmaassa Taiwanilla, ja sitä pidetään Leen läpimurtona Aasian ulkopuolisille markkinoille. Tämän jälkeen Lee pääsi ohjaamaan kansainvälisiä suurtuotantoja muun muassa Hollywoodiin. Elokuva päättää Ang Leen trilogian, jonka aiemmat osat olivat "Pushing Hands" (1992) ja "Hääjuhla" (1993).


title: Syö juo mies nainen

text: Makuaistinsa menettänyt vanha mestarikokki Zhu elää Taipeissa isossa talossaan yhdessä kolmen naimattoman tyttärensä kanssa. Yksi heistä on kristityksi kääntynyt kemian opettaja, toinen lentoyhtiön päällikkö, ja kolmas vasta opiskelija. Heidän yhteinen elämänsä keskittyy sunnuntaisiin illallisrituaaleihin. Elokuvan teemoja ovat perheen sisäiset suhteet ja pyrkimykset ylittää sukupolvien kuilu ruoanlaiton ja ruokapöytäkeskustelujen avulla.


title: Syö juo mies nainen

text: Suopeat arvostelut ympäri maailmaa saanut elokuva tuotti muun muassa kuusi ehdokkuutta Film Independent Spirit Awards -gaalassa 1995 sekä parhaan vieraskielisen elokuvan ehdokkuuden sekä Oscareissa, Golden Globessa että brittiläisessä Baftassa. Asia-Pacific-filmijuhlilla se palkittiin parhaana elokuvana ja leikkauksestaan.


title: Syö juo mies nainen

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Ilkka A. Jokinen

text: Ilkka A. Jokinen (s. 27. joulukuuta 1957 Tampere) on suomalainen näyttelijä. Hän on näytellyt Tampereen Ylioppilasteatterissa, Tampereen Työväen Teatterissa, Tampereen Teatterissa, Tampereen Komediateatterissa, Kemin kaupunginteatterissa, Eurooppa Nelosen Sappeen kesäteatterissa, Hämeenlinnan Kesäteatterissa ja KOM-teatterissa. Vuonna 1995 alkaneessa Radio 957:n Tampereenkielisissä uutisissa Jokinen esittää Hönttä-nimistä uutistenlukijaa. Hän on näytellyt myös muutamissa elokuvissa ja televisiosarjoissa, kuten "Kotikatu", "Young Love", "Taivaan tulet" ja "Korpelan kujanjuoksu".


title: Villikaislat

text: Villikaislat ("Les Roseaux sauvages") on André Téchinén ohjaama ranskalainen draamaelokuva vuodelta 1994. Téchiné on myös käsikirjoittanut omaelämäkerrallisen elokuvansa yhdessä Olivier Massartin ja Gilles Taurandin kanssa.


title: Villikaislat

text: Lounais-Ranskassa Algerian sodan aikana vuonna 1962 ujo, työväenluokkainen teinipoika François (Gaël Morel) käy lukiota ja intoilee elokuvista ja kirjallisuudesta parhaan kaverinsa, kommunistiperheen tytön Maïtén (Élodie Bouchez) kanssa. Maïtén äiti, rouva Alvarez (Michèle Moretti), on François’n äidinkielen opettaja. Sisäoppilaitoksensa asuntolassa François tutustuu rohkean aistilliseen Sergeen, maahanmuuttajaviljelijöiden poikaan (Stéphane Rideau), ja ystävyys johtaa homoseksuaalisiin kokeiluihin. Pian Serge ihastuukin Maïtéen, joka kuitenkin rakastaa François’ta. Sergen veli Pierre kaatuu Algerian sodassa, ja Maïtén äiti ottaa tämän raskaasti koska kieltäytyi auttamasta Pierreä välttämään joutumista rintamalle.


title: Villikaislat

text: "Villikaislat" sai Louis Delluc -palkinnon ja Parhaan elokuvan César-palkinnon. César-gaalassa palkittiin myös Téchiné parhaasta ohjauksesta, Élodie Bouchez vuoden tulokkaana sekä työryhmä elokuvan käsikirjoituksesta.


title: Villikaislat

text: "The New York Timesin" kriitikot valitsivat "Villikaislat" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tähkäkimikki

text: Tähkäkimikki ("Actaea racemosa") on monivuotinen konnanmarjoihin kuuluva leinikkikasvi. Se kasvaa alkuperäisenä Pohjois-Amerikan itäosassa Yhdysvalloissa ja Kanadassa. Tähkäkimikkiä käytetään monivuotisena koristekasvina, puutarhaperennana ja lääkekasvina. Sitä on käytetty lääkekasvina monin tavoin Pohjois-Amerikan intiaaniheimoista alkaen. Nykyajan lääkinnässä sen kuivatusta juuresta tehdyt valmisteet ovat käytössä varsinkin naisten kuukautisvaivojen ja vaihdevuosioireiden hoidossa.


title: Tähkäkimikki

text: Tähkäkimikki kasvaa 1–2,6 metriä korkeaksi. Sillä on vahva juurakko, joka on musta ja nystermäinen. Lehdet ovat parilehdykkäiset, muita konnanmarjoja muistuttavat. Pienet valkoiset kukat muodostavat pitkän tähkämäisen terttukukinnon. Hedelmätyyppi on tuppilo. Ravistettaessa tyhjänä niiden ääni muistuttaa kalkkarokäärmeen varoitusääntä, mistä juontuu joitain englanninkielisiä kansanomaisia nimiä kasville.


title: Aleksandriansenna

text: Aleksandriansenna ("Senna alexandrina") on hernekasvilaji, jota käytetään lääkekasvina ulostuslääkkeen valmistukseen. Se sisältää glykosideihin kuuluvia sennosideja useaa eri tyyppiä, joita on varsinkin lehdissä ja paloissa.


title: Aleksandriansenna

text: Aleksandriansenna on matala pensas, joka kasvaa metrin korkuiseksi. Parilehdykkäisissä lehdissä on 3–7 lehdykkäparia. Kukat ovat kirkkaankeltaiset. Palot ovat vihertävänruskeat, ohuet ja käyrät. Palossa on 6 tai 7 siementä. Laji esiintyy alkuperäisesti Pohjois-Afrikassa, Sudanissa, Mauritaniassa, Malissa ja Egyptin Siinaissa.


title: Sotiemme sankaritarinat

text: Sotiemme sankaritarinat on toimittaja Marko Mannilan kirjoittama kirja, joka kertoo 20 suomalaisille sotilaille voitokasta tositarinaa talvi-, jatko- ja Lapin sodasta. Tarinat eivät ole sidoksissa keskenään, ja mukana on tunnettuja sotaretkiä kuten Suursaaren valtaus, ja vastaavasti pieniä yksittäisiä sankaruuden osoituksia kuten Ojasen bunkkerin tuhoaminen Ohtassa 1942.


title: Sotiemme sankaritarinat

text: Muiden tarinoiden tapahtumapaikat ovat talvisodassa Russarö, Kuivaniemi, Tolvajärvi, Pelkosenniemi, Lemetti sekä Kitilä. Jatkosota: Bengtskär, Säiniö, Krivi, Petrovski Jam, Suursaari, Someri, Ahvenanmeri, Lavansaari, Helsinki, Kotka ja Sammatus. Lapin sodan sotaretken paikkana on Tornio.


title: Piotr Moczydlowski

text: Piotr Moczydłowski (s. 14. syyskuuta 1982 Szczytno) on puolalainen karateka. Hän on nelinkertainen Kyokushinin Euroopan mestari. Lisäksi Moczydlowski on saavuttanut kerran MM-hopeaa.


title: Piotr Moczydlowski

text: Moczydłowski syntyi Szczytnossa varttuen ilman isää ja vietti nuoruutensa tehden kepposia, jonka seurauksena hän joutui usein ongelmiin. Moczydlowski muun muassa teki omatekoisen pommin, jolla hän räjäytti vessan. Lopulta veljensä toi Moczydlowskin mukanaan harjoittelemaan Kyokushin karatea 1995, joka auttoi häntä parantamaan tapansa ja aikuistumaan. Hänen ohjaajanaan oli Peter Zembrzuski, jonka ohjaamana Moczydlowski saavutti menestystä nuorten tasolla voittamalla muun muassa Puolan mestaruuden. Moczydlowski harrasti karaten lisäksi myös hetkellisesti lentopalloa, koripalloa, jalkapalloa ja judoa.


title: Piotr Moczydlowski

text: Moczydlowski kilpaili menestyksekkäästi Puolan mestaruuskisoissa 2000-luvun alussa. Hän saavutti aluksi pronssia 2001, jonka jälkeen Moczydlowski voitti Puolan mestaruuden kahdesti peräkkäin 2002 ja 2003. Hän otteli välissä myös Saksan Openissa, jossa Moczydlowski voitti kultaa.


title: Piotr Moczydlowski

text: Moczydlowski saavutti ensimmäisen Euroopan mestaruutensa Saksassa 2004, jolloin hän voitti kevytsarjan loppuottelussa Vusal Ismailovin.


title: Piotr Moczydlowski

text: Hän palasi takaisin Puolan mestariksi 2005 ja eteni toukokuussa toistamiseen EM-kilpailujen loppuotteluun, mutta hävisi tällä kertaa mestaruuden Dmitry Kutekalle.


title: Piotr Moczydlowski

text: 2006 Moczydlowski sijoittui toiseksi Puolan mestaruuskisoissa. Sitä vastoin hän selvitti tiensä EM-kilpailuissa kolmannen kerran peräkkäin loppuotteluun. Espanjassa käyty turnaus päättyi hänen toiseen Euroopan mestaruuteen voitettuaan loppuottelussa Alexander Shikhaleyevin.


title: Piotr Moczydlowski

text: 2007 Moczydlowski voitti Puolan Cupin ja eteni urallaan nyt neljättä kertaa EM-kilpailujen loppuotteluun. Tällä kertaa Kreikassa käyty turnaus päättyi hopeamitaliin hävittyään loppuottelussa Shamil Lakaeville.


title: Piotr Moczydlowski

text: 2008 hän voitti uransa neljännen Puolan mestaruuden. EM-kilpailut pidettiin kolmen vuoden sisällä nyt toista kertaa Espanjassa tällä kertaa Vitoriassa, jossa Moczydlowski saavutti uransa kolmannen Euroopan-mestaruutensa. Hän voitti loppuottelussa Viktor Teixeiran, joka oli sijoittunut sitä ennen parhaimmillaan pronssille EM-kilpailuissa.


title: Piotr Moczydlowski

text: 2009 oli Moczydlowskin kannalta osittain menestys voitettuaan Puolan mestaruuden viidettä kertaa. Hän jäi kuitenkin ensimmäistä kertaa EM-kilpailuissa loppuottelun ulkopuolelle, mutta voitti silti pronssia. Elokuussa sitä vastoin Moczydlowski saavutti MM-pronssia Tokiossa voitettuaan Riyuji Isoben tuomariäänin yhden jatkoerän jälkeen.


title: Piotr Moczydlowski

text: 2010 hän oli ensimmäistä kertaa kilpailemassa Japanin mestaruuskisoissa Osakassa. Moczydlowski otteli poikkeuksellisesti keskisarjassa, jossa hän eteni aina pronssiotteluun saakka, mutta hävisi sen Tomohiko Matsuokalle.


title: Piotr Moczydlowski

text: 2011 Moczydlowski saavutti uransa neljännen Euroopan-mestaruuden Italiassa. Voitettuaan loppuottelussa Antonio Grigorescun hän jakaa ennätyksen yhdessä Piotr Sawickin kanssa eniten Euroopan kevytsarjan mestaruuksissa.


title: Piotr Moczydlowski

text: Huhtikuussa 2013 Moczydlowski onnistui parantamaan viime MM-kilpailujen sijoitustaan etenemällä nyt loppuotteluun. Hän kuitenkin hävisi kevytsarjan maailmanmestaruuden Takaichi Onumalle.


title: Piotr Moczydlowski

text: Kilpauran jälkeen hän perusti oman Kyokushin seuran Masters Dojo.


title: Joon

text: Joon on ranskalainen lentoyhtiö. Se on Air Francen tytäryhtiö, joka on suunnattu erityisesti Y-sukupolven edustajille. Sen kotikenttä on Pariisin Charles de Gaullen kansainvälinen lentoasema.


title: Joon

text: Yhtiön on suunniteltu aloittavan keskipitkän matkan lennot syksyllä 2017. Ensimmäisiä kohteita ovat todennäköisesti Berliini, Lissabon, Porto ja Barcelona. Joon vuokraa aluksi emoyhtiö Air Francelta kuusi Airbus A321 -konetta. Se aloittaa kaukolennot kesäkaudella 2018 käyttäen kolmea tai neljää Airbus A340 -konetta. Lisäksi yhtiöllä on suunnitelmissa hankkia Airbus A350 -koneita.


title: Joon

text: Tarkempia tietoja Joonista on julkistettu niukasti. Air Francen mukaan yhtiö on ”suunnattu nuorelle, työssäkäyvälle asiakaskunnalle, millenniaaleille, joilla digitaalinen teknologia on elämäntyylin keskiössä”. Se ei ole perinteinen halpalentoyhtiö, vaan lippujen hintoja pyritään alentamaan muun muassa matkustamohenkilökunnan työsopimusten uudelleenjärjestelyllä.


title: Karvaskaunokki

text: Karvaskaunokki eli karvasohdake ("Centaurea benedicta", syn. "Cnicus benedictus") on yksivuotinen kaunokkilaji, joka on tunnettu vuosisatoja lääkekasvina Euroopassa.


title: Karvaskaunokki

text: Karvaskaunokki on piikkinen, ohdakkeita hieman muistuttava ruohokasvi. Varsi on runsashaarainen ja karvainen. Lehdet ovat pitkulaiset, parihalkoiset ja piikkilaitaiset. Mykeröt kasvavat yksittäin, ne ovat keltakukkaiset ja niiden kehto-osa on haarautuvien piikkien ympäröimä.


title: Karvaskaunokki

text: Karvaskaunokki kasvaa alun perin Välimeren alueen maissa sekä Länsi- ja Keski-Aasiassa. Monissa Keski-Euroopan maissa ja Pohjois-Amerikassa sitä esiintyy levinneenä.


title: Novopskovin piiri

text:
Novopskovin piiri (, ) on yksi Ukrainan Luhanskin alueen pohjoisosan hallinnollisista piireistä. Piirin hallinnollinen keskus on Novopskovin kaupunkityyppinen taajama.
Ukrainan tilastokeskus arvioi piirin väkiluvuksi 34 233 ihmistä (1.1.2017). Kaupunkilaisiksi tilastoitiin kahden kaupunkityyppisen taajaman väestö: Novopskov (Новопсков, 9 777 as.) ja Bilolutsk (Білолуцьк, 3 859 as.).


title: Fidžin siirtomaa

text: Fidžin siirtomaa () oli brittiläiseen imperiumiin kuulunut kruununsiirtomaa, joka oli olemassa vuosien 1874 ja 1970 välillä nykyisen Fidžin alueella. Oltuaan siirtomaana miltei 100 vuotta Fidžin siirtomaa itsenäistyi Fidžin dominiona vuonna 1970, Elisabet II:n pysyessä maan valtionpäämiehenä.


title: Marjinkan piiri

text:
Marjinkan piiri (; ) on hallinnollinen piiri Ukrainan Donetskin alueella. Piirin hallinnollinen keskus on Marjinkan kaupunki (; 9 672 as., ).
Ukrainan tilastokeskus arvioi piirin väkiluvuksi 81 890 ihmistä (1.1.2017). Kaupunkilaisiksi heistä tilastoitiin Marjinkan, Krasnohorivka (Красногорівка, 15 643 as.) ja Kurah’ove (Курахове, 19 511 as.) kaupunkien sekä piirin kolmen kaupunkityyppisen taajaman asukaat Illinka (Іллінка, 438 as.), Oleksandivka (Олександрівка, 3 973 as.) ja Staromyh’ailivka (Старомихайлівка, 5 192 as.).


title: Gambian presidentti

text: Gambian tasavallan presidentti () on sekä Gambian valtionpäämies että hallituksen päämies. Presidentti on myös maan asevoimien ylipäällikkö. Gambian tämänhetkinen presidentti on Adama Barrow.


title: Gambian presidentti

text: Gambian ollessa Commonwealth realmina Yhdistyneen kuningaskunnan monarkki, joka oli tuolloin kuningatar Elisabet II, toimi maan valtionpäämiehenä.


title: Norjan kuningaskunta (872–1397)

text: Termit Norjan imperiumi, Norjan valtakunta sekä Norjan kuningaskunta (, , ) viittaavat Norjan kuningaskuntaan suurimmillaan 1200-luvulla pitkän sisällissodan jälkeen. Kuningaskuntaan kuului nykyisen Norjan alue, nykyisen Ruotsin Jämtlandin, Härjedalenin, Bohuslänin sekä Idren ja Särnan alueet sekä Norjan merentakaiset alueet, joita norjalaiset merimiehet olivat asuttaneet vuosisatoja ennen alueiden liittämistä kuningaskuntaan. Norja, jonka laajentuminen alkoi kuningaskunnan perustamisesta vuonna 872, oli suurimmillaan vuosien 1240 ja 1319 välillä.


title: Jens Bjørneboe

text: Jens Bjørneboe (9. lokakuuta 1920 Kristiansand, Vest-Agder, Norja – 9. toukokuuta 1976 Veierland, Vestfold, Norja) oli norjalainen kirjailija.


title: Jens Bjørneboe

text: Bjørneboen esikoisteos vuodelta 1951 on sarja "Dikt". Sitä seurasivat runokokoelmat "Ariadne" (1953) ja "Aske, vind og jord" (1968). TeoksessaI "Før hanen galer" (1952) Bjørneboe käsittelee ihmisille tehtyjä lääketieteellisiä kokeita. Romaanissa "Jonas" (1955) hän vastustaa autoritaarista koulujärjestelmää, teoksessa "Den onde hyrde" (1960) hän käsittelee kriminaalihuoltoa. Teos "Uten en tråd", vuodelta 1966 herätti kohua, ja se kiellettiin pian sen vapaan sukupuolimoraalin vuoksi. Hänen merkittävimpinä teoksinaan pidetään trilogiaa "Bestialitetens historie". Siihen sisältyvät teokset: "Vapauden hetki", "Kruttårnet" ja "Stillheten". Trilogia on mainuttu Karl Ove Knausgårdin romaanisarjassa "Min Kamp" hänen suosikkinaan. Trilogiasta on suomennettu vain ensimmäinen osa.


title: Jens Bjørneboe

text: Teoksesta "Paha paimen" on tehty vuonna 1962 elokuva "Tonny" jonka on ohjannut Nils R. Müller.


title: Saint Christopher-Nevis-Anguilla

text: Saint Christopher-Nevis-Anguilla oli Britannian siirtomaa Länsi-Intiassa vuodesta 1882 vuoteen 1983, käsittäen Anguillan saaren (vuoteen 1980), Nevisin sekä Saint Christopherin. Vuodesta 1882 vuoteen 1951 ja uudelleen vuodesta 1980 siirtomaa tunnettiin englannin kielellä yksinkertaisesti nimellä Saint Christopher and Nevis. Siirtomaa itsenäistyi 19. syyskuuta 1983 nimellä Saint Kitts ja Nevis.


title: Presley

text: Presley on muun muassa seuraavien henkilöiden sukunimi:


title: Halford

text: Halford voi viitata seuraaviin:


title: Suomen Geopoliittinen Seura

text: Suomen Geopoliittinen Seura on tieteellinen seura, joka ilmoituksensa mukaan pyrkii edistämään Suomea koskevaa geopoliittista tutkimusta, keskustelua ja tietämystä. Se on perustettu 2016.


title: Suomen Geopoliittinen Seura

text:
Seuran puheenjohtaja on Pekka Visuri ja varapuheenjohtajana Heikki Talvitie. Muut hallituksen jäsenet ovat: Anders Blom, Jaakko Blomberg, Timo Hellenberg, Ilkka Herlin, Jaakko Kalela, Maria Lähteenmäki, Henrik Meinander ja Risto Volanen. Yhdistyksen sihteeri on Alex Kransman.
Yhdistyksen kotisivujen etusivulla oleva kartta on peräisin Halford Mackinderin teoksesta "The Geographical Pivot of History".


title: Suomen Geopoliittinen Seura

text: Toimittaja Laura Halminen kirjoittaa Helsingin Sanomissa: "Matti Vanhasen (kesk) taustatiimissä vaikuttaa taantumukselliseksi väitetyn Suomen geopoliittisen seuran perustajajäseniä." Sitä on epäilty jopa Vladimir Putinin vaikutuskanavaksi.


title: Anders Blom

text: Anders Blom (s. 21. toukokuuta 1955 Turku) on suomalainen kokoomuspoliitikko ja järjestöjohtaja.


title: Anders Blom

text: Blom on valmistunut ylioppilaaksi Turun suomalaisesta yhteiskoulusta 1974, valtiotieteen maisteriksi Turun yliopiston yhteiskuntatieteellisestä tiedekunnasta 1982 ja harjoittanut sen jälkeen siellä jatko-opintoja.


title: Anders Blom

text: Blom on työskennellyt toimittajana Uudessa Suomessa ja Turun Sanomissa ja sen jälkeen yrityksissä ja järjestöissä. Hän on ollut Perheyritysten liiton toimitusjohtaja 2003–2010, Eurofacts Oy:n toimitusjohtajana 2011–2016 ja Eurofacts Oy:n hallituksen puheenjohtajana vuodesta 2016. Hän on toiminut Kokoomuksen Nuorten Liiton puheenjohtajana 1977-1979. Hän on ollut Helsingin kaupunginvaltuuston jäsen 1981 ja ollut ehdokkaana eduskuntaan vaaleissa 1979 ja 1983.


title: Anders Blom

text: Blom on yhteiskunnallinen vaikuttaja, ja häntä on nimitetty superlobbariksi.


title: Anders Blom

text: Väitöskirjassaan "Taloudelliset eturyhmät politiikan sisäpiirissä" Blom esittää, että suomalaisten työnantajien ja työntekijöiden etujärjestöistä on muodostunut erivapauksia nauttiva sisäpiiri, josta maan eduskunta ja hallitus ovat riippuvaisia tavalla, jota voidaan nimittää rakenteellisesti korruptiiviseksi. Suomen politiikasta puuttuvat sisäpiirisäännöt, ja Blomin mukaan sekä liike-elämän että politiikan tietoa hallitsevat etujärjestöjen lobbaajat pääsevät sen vuoksi vaikuttamaan vahvasti maan poliittiseen järjestelmään ja käyttämään tilannetta omaksi edukseen.


title: Junts pel Sí

text: Junts pel Sí (JxSí) on vuoden 2015 Katalonian alueparlamenttivaaleja varten muodostettu vaaliliitto puolueista, jotka kannattavat Katalonian itsenäistymistä Espanjasta. Vaaliliitto teki itsenäistymisestä päävaaliteemansa ja sai alueparlamentin 135 paikasta vähän alle puolet eli 62. Se onnistui kuitenkin muodostamaan enemmistöhallituksen vaaliliittoon kuulumattoman mutta itsenäistymistä tukevan Candidatura d'Unitat Popular -puolueen avulla.


title: Junts pel Sí

text:
Vaaliliiton muodostaneet puolueet olivat Convergència Democràtica de Catalunya ja Esquerra Republicana.
Lisäksi mukana ovat pienpuolueet Demòcrates de Catalunya ja Moviment d'Esquerres sekä sitoutumattomia.


title: Candidatura d’Unitat Popular

text: Candidatura d’Unitat Popular (CUP) on vasemmistolainen Kataloniassa ja Valenciassa toimiva poliittinen puolue, joka tavoittelee Katalonian ja muitten katalaaninkielisten alueitten itsenäistymistä Espanjasta. Vuonna 2015 se sai Katalonian alueparlamentivaaleissa 10 paikkaa. Se ei ollut mukana Katalonian itsenäistymistä tavoittelevassa Junts pel Sí -vaaliliitossa, mutta tukee vaaliliittoon kuuluneitten puolueitten muodostamaa aluehallitusta itsenäisyyskysymyksissä ja turvaa näin ollen alueparlamentissa enemmistön tuen itsenäistymiselle.


Luettelo Oriveden julkisista taideteoksista ja muistomerkeistä sisältää Oriveden kunnassa olevat pysyvät patsaat, muistomerkit ja muistolaatat. Oriveteen on liitetty Eräjärven kunnat ja osa Längelmäen kunnasta.


title: Tanskan Länsi-Intian riikintaaleri

text: Tanskan Länsi-Intian riikintaaleri () oli Tanskan Länsi-Intian valuutta vuoteen 1849 asti. Se jaettiin 96:een "skillingiin". Tanskan Länsi-Intian taaleri korvasi riikintaalerin.


title: Tanskan Länsi-Intian taaleri

text: Taaleri oli Tanskan Länsi-Intian valuuttana vuosien 1849 ja 1917 välillä. Se oli myös Yhdysvaltain Neitsytsaarien valuuttana vuosien 1917 ja 1934 välillä.


title: Gowair Vacation Airlines

text: Gowair Vacation Airlines on espanjalainen lentoyhtiö, jonka omistaa matkanjärjestäjä Gowaii. Se lentää tilauslentoja Madridin Barajasin kansainväliseltä lentoasemalta ja tarjoaa lisäksi koneitaan muiden yhtiöiden käyttöön ACMI-vuokrasopimuksilla ("Aircraft, Crew, Maintenance and Insurance").


title: Gowair Vacation Airlines

text: Gowair suunnittelee aloittavansa lennot Karibialle Airbus A330 -koneilla vuonna 2018.


title: Gowair Vacation Airlines

text: Syyskuussa 2017:


Luettelo Sastamalan julkisista taideteoksista ja muistomerkeistä sisältää Sastamalan kaupungissa olevat pysyvät patsaat, muistomerkit ja muistolaatat. Sastamalaan kuuluvia entisiä kuntia ovat Vammala, Karkku, Tyrvää, Mouhijärvi, Suodenniemi, Äetsä, Kiikka, Keikyä ja Kiikoinen.


title: Devil Dog Road

text: Devil Dog Road on vuonna 2009 perustettu helsinkiläinen rockyhtye, jonka musiikissa on vaikutteita rock-genren eri osa-alueilta sekä genren ulkopuolelta. Bändi aloitti kvartettina, mutta kokoonpano muuttui trioksi vuonna 2016.


title: Devil Dog Road

text: Devil Dog Road on saanut nimen tienpätkästä, joka sijaitsee lähellä Williamsin kaupunkia Yhdysvaltojen Arizonan osavaltiossa. Historic Route 66:n varrella on opaste Exit 157 Devil Dog Road, joka ohjaa tälle alle puoli kilometriä pitkälle valtatien alittavalle tielle.


title: Devil Dog Road

text: Devil Dog Road on julkaissut kolme kokopitkää äänitettä: Devil Dog Road (2014), Next Exit (2017) ja Drive And Out (2018). Bändin nimeä kantava albumi äänitettiin Suomessa ja sen miksasi Davide Floreno. Masteroinnin teki Virtalähde Mastering. Next Exit ja Drive And Out albumit äänitettiin myös Suomessa. Molemmat albumit miksasi kitaristi-laulaja-tuottaja Eric “Roscoe” Ambel (muun muassa Joan Jett & the Blackhearts, Del-Lords, The Yayhoos) ja masteroi Mario Viele New Yorkin Brooklynissa USA:ssa studiolla. Kaikki pitkäsoitot on julkaistu fyysisenä äänitteenä vain cd-formaatissa.


title: Devil Dog Road

text: Drive And Out Albumilla on 14 omaa kappaletta ja musiikki kallistuu tällä levyllä enemmän klassisen hard rockin suuntaan. Juurevat perinteet paistavat edelleen läpi, mutta paino on tällä kertaa selvästi enemmän tarttuvien kertosäkeiden ja rytmikkään jyystön suunnalla. 1970-lukuiset ja aussirock vibat ja muut “Tukholma-New York”-akselin vaikutteet tuovat uutta kulmaa yhtyeen musiikkiin.


title: Sydäntutkimussäätiö

text: Sydäntutkimussäätiö on keskeinen sydäntutkimuksen tukija Suomessa. Säätiö tukee saamiensa lahjoitusten tuotolla sydän- ja verisuonisairauksien tieteellistä tutkimusta ja tekee tunnetuksi tutkimustuloksia. Sydäntutkimussäätiöllä on ollut tärkeä rooli suomalaisten sydänsairauksien hoidon kehittämisessä. Sydäntutkimussäätiö jakaa vuosittain uusia apurahoja ja palkintoja, vuonna 2017 yhteensä vajaat kaksi miljoonaa euroa.


title: Sydäntutkimussäätiö

text: Sydäntutkimussäätiön toiminnan päämääränä on sairauksien ennaltaehkäisy ja vähentäminen, hoidon kehittäminen sekä jo sairastuneiden elämän laadun parantaminen Suomessa.


title: Sydäntutkimussäätiö

text: Sydänsairauksien hoidon haasteena ovat uudenlaiset ja muuntuneet sydänsairaudet, jotka ovat seurausta muuttuneista elintavoista ja väestön ikääntymisestä. Tämän vuoksi säätiön tavoitteena on kaksinkertaistaa myönnettävien apurahojen määrä vuoteen 2020 mennessä.


title: Sydäntutkimussäätiö

text: Sydäntutkimussäätiön puheenjohtaja on kardiologian emeritusprofessori Markku S. Nieminen.


title: Sydäntutkimussäätiö

text: Sydäntutkimussäätiön apurahojen hakuaika on joulu- ja tammikuussa ja ne myönnetään huhtikuussa.


title: Sydäntutkimussäätiö

text: Säätiölle osoitetaan vuosittain yli 200 apurahahakemusta, yhteensä yli yhdeksän miljoonan euron edestä. Tästä summasta noin 75 prosenttia anotaan useampivuotisiin tutkimushankkeisiin, 10–15 prosenttia post doc -tutkimuksiin ja saman verran väitöskirjatutkimuksiin. Vuosien mittaan hakemukset ovat muuttuneet yksittäisten hakijoiden hakemuksista valtaosaltaan useamman tutkijan tutkimusryhmien hankeapuraha-hakemuksiksi.


title: Sydäntutkimussäätiö

text: Apurahojen lisäksi säätiö myöntää parittomina vuosina Sydäntutkimuksen suurpalkinnon (20 000 euroa) varttuneemmalle, kokeneelle ja kansainvälisesti tunnustetulle tutkijalle. Palkinto julkistetaan perinteisesti Maailman Sydänpäivänä syyskuussa.


title: Sydäntutkimussäätiö

text: Parillisina vuosina myönnetään nuoren tutkijan Soisalo -palkinto (12 000 euroa) professori Pauli Soisalon muistorahastosta.


title: Sydäntutkimussäätiö

text: Säätiön 35-vuotisjuhlavuotena myönnettiin ensimmäinen tiedonjulkistamispalkinto säätiön sääntöön tieteellisen tutkimuksen tulosten tunnetuksi tekemisestä. Palkinto jaetaan tarpeen mukaan aika ajoin joko yhdelle tai useammalle henkilölle tai yhteisölle, jotka toiminnallaan ovat palvelleet tieteenalan tulosten poikkeuksellisen merkittävää tunnetuksi tekemistä ja tiedon julkistamista esimerkiksi esitelmöitsijänä, luennoitsijana, tiedottajana, julkaisijana ja/tai tieteellisen tiedon popularisoijana.


title: Sydäntutkimussäätiö

text: Säätiön perustivat 2.12.1970 kaksi sydänjärjestöä, Sydänsäätiö ja Suomen Sydäntautiliitto, tukemaan sydäntautien tutkimusta ja hoitoa. Tämä oli tärkeä edistysaskel suomalaisen tieteellisen tutkimuksen kannalta.


title: Sydäntutkimussäätiö

text: Perustajilta saatua peruspääomaa, 20 000 markkaa (3 364 euroa), ryhdyttiin kartuttamaan ja vuonna 1974 voitiin myöntää ensimmäiset apurahat. Vuoteen 2016 mennessä säätiön sijoitusvarallisuuden ja pankkisaamisten markkina-arvo oli kasvanut yli 75 miljoonaan euroon. Sydäntutkimussäätiön 2016 tilikauden ylijäämä oli 3 004 933 euroa. Testamenttilahjoitusten nettotuotot olivat 313 513 euroa ja muita lahjoituksia saatiin 33 187 euroa.


title: Sydäntutkimussäätiö

text: Vuonna 2016 apurahoja myönnettiin 1 658 000 euroa ja monivuotisiin tutkimushankkeisiin 180 000 euroa.


title: Sydäntutkimussäätiö

text: 2015 perustettiin SydänAkatemia tiedottamaan Sydäntutkimussäätiön kärkihankkeiden edistymisestä sekä tukemaan säätiön tavoitteita apurahojen määrän kaksinkertaistamisessa.


title: Sydäntutkimussäätiö

text: "Kun väestö ikääntyy, sairastavuus siirtyy vanhempiin ikäluokkiin, 60-80 -vuotiaisiin. Tämä ikäluokka tulee siis lähivuosina kasvamaan. Korkean iän ja huonon ennaltaehkäisyn seurauksena sydänongelmat muuttuvat moninaisemmiksi, kun eteisvärinän, sydämen vajaatoiminnan ja jossain määrin myös aorttaläppäsairauksien taustalla on sepelvaltimotauti, kohonnut verenpaine ja perinnöllinen alttius. Tutkittavaa siis riittää niin sairauden syntymekanismien, syy-seuraussuhteiden kuin hoidonkin osalta."


title: Sydäntutkimussäätiö

text: Ote Sydäntutkimussäätiön tiedotteesta 1.10.2015


title: DOOG

text: Doog on suomalaisen Impaktian kehittämä sovellus, jonka avulla yritysten markkinointipanostukset voidaan muuttaa ihmisten kautta hyviksi teoiksi. Sovelluksen avulla yritykset muuntavat osan markkinointibudjetistaan hyväntekeväisyysvaluutaksi kuluttajien käyttöön. Kuluttajat voivat ladata tätä valuuttaa yrityksen mainoksista ja lahjoittaa sitä valitsemilleen järjestöille.


title: DOOG

text: Palvelu toimii siten, että yritysasiakas ostaa hyväntekeväisyysvaluuttaa eli ”doogeja” sovelluksella. Kuluttajat puolestaan voivat kerätä näitä doogeja sovelluksen avulla yritysten mainosmateriaaleista ja ohjata doogit sen jälkeen valitsemalleen järjestölle.


title: DOOG

text: Avatessaan sovelluksen kuluttaja näkee häntä lähimpänä sijaitsevat kampanjat, joista doogeja eli hyväntekeväisyysvaluuttaa voi kerätä. Doogeja kuluttaja voi kerätä itselleen kohdistamalla älypuhelimen kameran kampanjan mukaiseen Doog-pisteeseen, joka voi olla esimerkiksi mainos tai tuote. Sovellus tunnistaa doogit AR-teknologian sekä sijaintitietojen avulla. Kuluttaja saa itse valita 'lahjoituskohteensa' mukana olevista järjestöistä.


title: Henrik Ylpeä

text: Henrik X Ylpeä (; noin 1108 – 20. lokakuuta 1139 Quedlinburg, Saksi) oli Welf-sukuinen Baijerin herttua, Saksin herttua (nimellä Henrik II) ja Toscanan rajakreivi.


title: Henrik Ylpeä

text: Henrik X:n isä oli Baijerin herttua Henrik IX Musta. Hän tuli isänsä seuraajaksi vuonna 1126 ja nai seuraavana vuonna Gertrud Saksilaisen, jonka isä oli Saksan kuningas ja myöhempi keisari Lothar III. Henrik X liittyi pian sotaan Lotharin kilpailijoita, Hohenstaufenin hallitsijasukua vastaan. Italiaankin laajentunut sota jatkui vuoteen 1135 ja Henrik oli siinä yksi Lotharin tärkeimpiä komentajia.


title: Henrik Ylpeä

text: Lotharin kuoltua vuonna 1137 ilman poikaa Henrik peri häneltä avioliittonsa kautta Saksin herttuan arvon, mikä teki hänestä Saksan mahtavimman ruhtinaan. Hän oli ehdolla myös uudeksi Saksan kuninkaaksi, mutta hänen valtansa rajoittamiseksi ruhtinaat valitsivatkin Hohenstaufen-sukuisen Konrad III:n. Konrad kieltäytyi tunnustamasta Henrikin oikeutta Saksiin sillä verukkeella, ettei sama henkilö olisi saanut hallita kahta herttuakuntaa. Kiistan seurauksena Henrikille langetettiin heinäkuussa 1138 valtakunnankirous ja hänet karkotettiin sekä Saksista että Baijerista. Tästä sai alkunsa yli sata vuotta jatkunut sota Welfien ja Hohenstaufeneiden välillä. Henrik onnistui vuonna 1139 valloittamaan armeijoineen takaisin osan Saksista ja valmisteli Quedlinburgissa sotaretken jatkamista Baijeriin, kun hän äkisti kuoli. Seuraajaksi tuli hänen poikansa Henrik Leijona, joka sai lopulta takaisin Saksin vuonna 1142 ja Baijerin vuonna 1156.


title: Satyriconin diskografia

text: Tämä artikkeli käsittelee Satyriconin diskografiaa.


title: Gyromitra

text: Gyromitra on sienten suku, jossa esiintyy gyromitriiniä, joka on tappavan vaarallinen solumyrkky. Tätä myrkkyä esiintyy muun muassa korvasienissä.


title: Deep Calleth upon Deep

text: Deep Calleth upon Deep on Satyriconin yhdeksäs studioalbumi, joka julkaistiin 22. syyskuuta 2017 levymerkillä Napalm Records. Albumi äänitettiin alkuvuonna 2017 Oslossa, Norjassa sekä Kanadan Vancouverissa, ja sen tuotti Mike Fraser. Albumin julkaisua seuraa Euroopan kiertue.


title: Deep Calleth upon Deep

text: Albumin kansikuva on rajaus Edvard Munchin maalauksesta "Dødskyss" (1899).


title: Allyyliasetaatti

text: Allyyliasetaatti (CHO) on tyydyttymättömiin estereihin kuuluva orgaaninen yhdiste. Rakenteeltaan se on allyylialkoholin ja etikkahapon esteri. Yhdistettä voidaan käyttää orgaanisen kemian synteeseissä lähtöaineena.


title: Allyyliasetaatti

text:
Allyyliasetaatti on huoneenlämpötilassa väritöntä nestettä, jolla on pistävä haju. Yhdiste liukenee hieman veteen ja hyvin useisiin orgaanisiin liuottimiin.
Allyyliasetaattia valmistetaan propeenin, etikkahapon ja hapen välisellä reaktiolla. Katalyyttinä reaktiossa toimii palladium ja reaktio tapahtuu 160–180 °C:n lämpötilassa. Katalyyttinä voi olla lisäksi alkalimetalliasetaatteja tai rauta- ja vismuttiyhdisteitä. Reaktiossa muodostuu välivaiheena organopalladiumkompleksi. Suurin osa allyyliasetaatista hydrolysoidaan happamissa olosuhteissa allyylialkoholiksi. Allyyliasetaatista voidaan valmistaa myös allyylikloridia, allyylisyanidia ja metateesireaktioilla polymeerejä. Allyyliasetaattia voidaan myös käyttää täiden ja muiden hyönteisten häätämiseen ja aromiaineena.


title: Bessatsu Shōnen Magazine

text: Bessatsu Shōnen Magazine () on Japanissa kuukausittain ilmestyvä mangalehti, jota julkaisee Kōdansha. Lehti perustettiin syyskuussa 2009 Kōdanshan toisen lehden, Shūkan Shōnen Magazinen, spin-offiksi.


title: Von Hertzen Brothersin diskografia

text: Tämä artikkeli käsittelee Von Hertzen Brothersin diskografiaa.


title: SM-62 Snark

text: Northrop SM-62 Snark on yhdysvaltalainen pitkän kantaman strateginen risteilyohjus. Ohjus saattoi kuljettaa taistelukärkenään yhden, W39 -tyyppisen 3,5 - 3,8 megatonnin lämpöydinräjähteen. Ohjus oli alisooninen (0.95 Machia, 1 044 km/h) ja se käytti Pratt & Whitney J-57 suihkumoottoria matkamoottorinaan. Ohjuksen kantama oli mannertenväliseksi luokiteltava 10 200 km. Maksimi lentokorkeus oli 18 300 metriä, joten Snark oli torjuntahävittäjille hyvin vaikea tavoittaa. Ilmatorjuntaohjukset (tuolloin lähinnä S-75) ylsivät SM-62 Snarkin toimintakorkeuteen.


title: SM-62 Snark

text: Suurin osa ohjuksen koelaukaisuista toteutettiin Cape Canaveralissa, Floridassa. Ohjuksen kehitysohjelma alkoi varhain toisen maailmansodan jälkeen, vuonna 1946. Aluksi ohjustyypin nimenä oli "Boojum". Snark-risteilyohjukseen kaavailtiin muita ydinkärkiä, ainakin W15:ta, mutta se lienee ollut liian painava omamassaltaan (lähes 3 500 kg) tuohon tarkoitukseen.


title: SM-62 Snark

text: Pääasiallinen SM-62 Snark-ohjuksen käyttäjä, sen lyhykäisen palvelusuran aikana oli Strategic Air Command eli SAC. Ohjus oli tarkoitettu korvaamaan raskaita pommituskoneita (kuten B-36, B-47 ja B-50), sekä estämään niiden miehistötappioita. Pitkän kantaman ohjusaseena SM-62 oli ensimmäinen lajissaan. Inertiaaliseen suunnistukseen perustuva ohjausjärjestelmä toi 2,4 km:n (2 400 m) osumatarkkuuden (CEP).


title: SM-62 Snark

text: SM-62 Snark oli käytössä vain hyvin lyhyen aikaa, eli noin vajaat kolme vuotta (1959-1961). Yhdysvaltain presidentti John F. Kennedy lakkautti Snark-ohjusohjelman. Asetyypin korvasivat hyvin nopeassa tahdissa ballistiset ohjukset. SM-61 Snarkin kehitysohjelmaa ja sen kalleutta on jälkikäteen arvosteltu, jopa irvailevasti. Yksikköhinta on ollut 4,1 miljoonaa Yhdysvaltain dollaria (USD). Ilmatorjunnan tarkastaja, evp. eversti Ahti Lappi kuvailee kuitenkin, tätä ohjustyyppiä eräänä tärkeänä, kehitykseen liittyneenä merkkipaaluna.


title: Cold Dark Place

text: Cold Dark Place on Mastodonin EP-levy, joka julkaistiin 22. syyskuuta 2017 levymerkillä Reprise Records.


title: Cold Dark Place

text: Kappale ”Toe to Toes” julkaistiin digitaalisessa muodossa 1. syyskuuta 2017, jonka latauskoodi jaettiin albumin ennakkotilanneille.


title: Samuli Koivulahti

text: Samuli Koivulahti (s. 10. toukokuuta 1983 Turku) on suomalainen lauluntekijä, manageri ja sanoittaja. Hän on tehnyt lauluja mm. Jari Uutelan, Maukka Perusjätkän ja Aki Hietalan kanssa ja toiminut neuvonantajana Jari Uutelan musiikkiuran rakentamisessa. Hänen manageroitaviaan ovat olleet mm. Avin Alyasi, Roni Välikangas, Tina Salminen, Vini ja Janne Laukkanen.


title: Samuli Koivulahti

text: Koulutukseltaan Koivulahti on Kulttuurituottaja (AMK) ja erikoistunut kulttuuriliiketoimintaan.


title: Samuli Koivulahti

text: Sanoittajana ja lauluntekijänä Koivulahti on keskittynyt tekemään suomenkielisiä kappaleita artistiyhteistyönä suoraan esiintyjien keikkaohjelmistoihin, mutta hänen lyriikoitaan on julkaistu myös äänitteillä, ainakin Maukka Perusjätkän, Aki Hietalan, CCH:n, Tina Salmisen ja Jyrki Härkösen toimesta. Lokakuussa 2012 Iina Kangasharju esitti suorassa Plan Ilta Lapselle -konsertissa Koivulahden sanoittaman ja Jari Uutelan säveltämän kappaleen; Taivaanrannanmaalari.


title: Samuli Koivulahti

text: Koivulahti on toiminut laululyriikan kouluttajana, vetänyt co-writing -työpajoja sekä luennoinut tekijänoikeuksista. Lisäksi hän ylläpitää ja kirjoittaa laulujen tekemiseen ja musiikkialaan keskittyvää "Koivulahden blogia" ja hänet nähdään vilaukselta blogimaailmaan sijoittuvassa Onnenonkija-elokuvassa. Hän tekee myös vapaamittaista lyriikkaa ja lavarunoutta.


title: Samuli Koivulahti

text: Koivulahti on lauluntekijöiden ammattijärjestön Suomen Musiikintekijät ry:n jäsen.


title: Šah’tarskin piiri

text: Šah’tarskin piiri (, ) on hallinnollinen piiri Ukrainan Donetskin alueen itäosassa. Piiri rajoittuu idässä Luhanskin alueeseen ja etelässä osin Venäjän Rostovin alueeseen.


title: Šah’tarskin piiri

text:
Ukrainan tilastokeskus arvioi kokonaan maaseutuväestöstä koostuvan piirin asukasluvuksi 19 115 ihmistä (1.1.2017). Piirin hallinnollinen keskus on Šah’tarskin kaupunki , joka ei kuitenkaan kuulu Šah’tarskin piiriin vaan muodostaa oman kaupunkipiirinsä neljän kaupunkityyppisen taajaman kanssa.
Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Venäjän osuus näiden kapinallisten tukemisessa kävi selkeästi ilmi esimerkiksi piirissä sijaitsevan Hraboven kylän lähelle pudonneen Malaysia Airlinesin lennon 17 tapauksessa. Kansainvälinen tutkijalautakunta osoitti, että tämä siviililentokone ammuttiin alas Venäjältä tuodulla Buk-ohjuksella kapinallisalueelta käsin, ja ohjuksen laukaisualusta ajettiin pian alasampumisen jälkeen takaisin Venäjälle.


title: Adamson

text: Adamson on sukunimi. Se on muun muassa seuraavien henkilöiden sukunimi:


title: Operation Blowdown

text: Operation Blowdown oli Australian armeijan 18. kesäkuuta 1963 tekemä suuri koeräjäytys Cape Yorkin niemimaalla Australian pohjoisosassassa, nykyisen Iron Rangen kansallispuiston alueella.


title: Operation Blowdown

text: Räjäytys tehtiin tavanomaisella räjähteellä. Myös Ison-Britannian ja Yhdysvaltain sotilaita oli mukana. Räjäytyksen valmisteluvaiheessa viidakkoon raivattiin käytäviä ja tuotiin sotilaskalustoa. Armeijan 24. rakennuseskadroona rakensi tornin, johon asennettiin 45 tonnin TNT-räjähdyspanos 41 metrin korkeuteen maan pinnasta. Alue tyhjennettiin ihmisistä ja räjähdyspanos laukaistiin kauko-ohjauksella kello 8:30.


title: Operation Blowdown

text: Räjähdyksen jälkeen joukot siirtyivät räjähteen tuhoalueelle. Armeija tutki näin joukkojen kykyä edetä paineaallon tuhoamassa metsässä. Tuhoalueella oli muun muassa metrin paksuinen lehtikerrostuma. Ajoneuvot juuttuivat siihen kiinni. Virallisesti ei koskaan kerrottu, että kokeen tarkoitus oli tutkia ydinaseen vaikutusta Vietnamin viidakossa, jossa oli alkamassa sota.


title: SSM-N-8 Regulus

text: Chance Vought SSM-N-8 Regulus I on yhdysvaltalainen, ydinkärjellä varustettu taktinen laivaston risteilyohjus. Sen kehitystyö alkoi vuonna 1947. Ohjuksen ensilento oli 1951. Asetyyppi oli käytössä Yhdysvaltain laivastossa vuosina 1955-1964. Ohjuksen lyhykäinen kantama (900 km) ja matala, alisooninen lentonopeus (950 km/h) eivät olleet USN:n kannalta haittaavia tekijöitä omalla aikakaudellaan. Regulus I-ohjuksia oli palveluskäytössä arviolta 500 yksilöä. Niihin voitiin liittää joko fissiopommi (W5) tai lämpöydinpommi (W27) taistelukärjeksi.


title: SSM-N-8 Regulus

text: Tätä nimenomaista asetyyppiä hyödynsi Yhdysvaltain laivastossa kaikkiaan 4 raskasta risteilijää, 5 sukellusvenettä sekä 10 lentotukialusta, eli 19 laivaston sota-alusta. Ohjustyyppi oli käytössä Kuuban kriisin aikaan. Ohjuksen lähetti matkaan 2 kappaletta "booster-raketteja", jonka jälkeen matkamoottori alkoi toimia. Regulus I:n ajomoottori oli 20 kN työntövoiman omaava Allison J33-A14 -suihkumoottori.


title: SSM-N-8 Regulus

text: Regulus-ohjuksesta kehitettiin hypersooninen eli yli äänen nopeudella toimiva SSM-N-9 "Regulus II" -tyyppi, muttei se kerinnyt saavuttaa mainittavaa palvelusuraa. Pitkän kantaman (yli 1 000 mpk) ballistinen ohjus Polaris syrjäytti sen melkoisen nopeasti.


title: Novoazovskin piiri

text:
Novoazovskin piiri (, ) on hallinnollinen piiri Ukrainan Donetskin alueeen kaakkoisosassa. Piirin hallinnollinen keskus on Novoazovskin kaupunki (; 11 440 as., ). Itä-Ukrainan sodan seurauksena piiri on itäosiltaan kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.
Ukrainan tilastokeskus arvioi piirin väkiluvuksi 27 618 ihmistä (1.1.2017). Kaupunkilaisiksi heistä tilastoitiin runsas puolet: Novoazovskin kaupungin ja Sjedoven kaupunkityyppisen taajaman asukaat (2 622 as.).


title: Espoonkartanonsillat

text: Espoonkartanonsillat-nimellä kutsutaan joskus kahta peräkkäistä Espoon kartanon aikoinaan rakennuttamaa kiviholvisiltaa yhdystiellä 11310 eli Kuninkaankartanontiellä Espoon Espoonkartanon kaupunginosassa:


title: Filip Westerlund

text: Filip Westerlund (s. 17. huhtikuuta 1999 Härnösand, Ruotsi) on ruotsalainen jääkiekkopuolustaja, joka pelaa SHL-joukkue Frölunda HC:ssä. Elite Prospects -sivuston Erik K. Pirin mukaan hän on hyvällä visiolla ja kiekollisilla taidoilla varustettu puolustaja, joka pelaa maltillisesti, tasaisesti ja avaa peliä hyvin. Westerlundilla on kuitenkin kehitettävää oman pään pelaamisessa ja kokonaisvaltaisessa pelaamisessa. Hänellä on kehitettävää myös luistelussa ja varsinkin lähtönopeudessa. Westerlund ei ole myöskään kovin ketterä. Hän laukoo oikealta.


title: Filip Westerlund

text: Westerlund on AIK Härnösandin kasvatti. Hän toimi kaudella 2014–2015 seuran J18-junioreiden kapteenina. Westerlund oli AIK:n tehokkain puolustaja ja kolmanneksi paras pistemies tehoilla 11+16=27, joilla hän jakoi J18 Elitin puolustajien pistepörssin toisen sijan Kramfors-Alliansenin Emil Stiernmanin kanssa edellään vain IF Troja-Ljungbyn Emil Johansson. Kaudeksi 2015–2016 Westerlund siirtyi Frölunda HC:n J18-junioreihin. Hän oli J18 Elitissä joukkueen tehokkain puolustaja Rasmus Dahlinin kanssa tehoilla 4+8=12 ja Westerlund voitti Frölundan sisäisen tehotilaston lukemalla +22. Hän voitti kauden päätteeksi J18 Allsvenskanin mestaruuden.


title: Filip Westerlund

text: Kaudella 2016–2017 Westerlund debytoi Frölundan SHL-joukkueessa, jossa hän pelasi 33 runkosarja- ja seitsemän Mestarien liigan ottelua tehden neljä syöttöpistettä. Westerlund teki miesten pääsarjadebyyttinsä 17-vuotiaana Mestarien liigassa 9. syyskuuta 2016 saksalaista Grizzlys Wolfsburgia vastaan. Hän keräsi ottelusta teholukeman +1. SHL-debyyttinsä Westerlund teki 24. syyskuuta 2016 vieraissa Brynäs IF:ää vastaan. Hän voitti kauden aikana CHL:n mestaruuden. Westerlund pelasi ison osan kaudestaan myös Frölundan J20-junioreissa, mutta hän vahvisti myös seuran J18-junioreita, jossa Westerlund voitti kauden päätteeksi J18 Allsvenskanin hopeaa. Joulukuussa 2016 hän teki Frölundan kanssa kevääseen 2019 asti ulottuvan SHL-sopimuksen.


title: Filip Westerlund

text: Arizona Coyotes varasi Westerlundin toisella kierroksella 44. pelaajana . Kaudella 2017–2018 hän pelasi Frölundan SHL-joukkueessa 19 runkosarjaottelua tehden kaksi syöttöpistettä sekä neljä CHL-ottelua tehopistein 1+1=2. Westerlund teki pääsarjauransa avausmaalin Mestarien liigassa 3. lokakuuta 2017 ranskalaista Rapaces de Gapia vastaan. Hän keräsi ottelussa myös yhden syöttöpisteen. Tammikuussa 2018 Frölunda lainasi Westerlundin alustavasti kahdeksi viikoksi sarjatasoa alemmas HockeyAllsvenskan-joukkue IF Björklövenin riveihin. Hän pelasi siellä kuitenkin kauden loppuun. Westerlund pelasi suurimman osan runkosarjastaan kuitenkin Frölundan J20-junioreissa, joiden kapteenistoon hän kuului. Westerlund vahvisti joukkuetta J20 SuperElitin pudotuspeleissä.


title: Filip Westerlund

text: Westerlund pelasi alle 20-vuotiaiden MM-kilpailuissa vuonna 2019 ja alle 18-vuotiaiden MM-kilpailuissa vuonna 2017. Valmennus valitsi hänet Ruotsin turnauksen yhdeksi kolmesta parhaasta pelaajasta. Westerlund valittiin myös Yhdysvaltoja vastaan pelatun alkulohkon ottelun päätteeksi ottelun parhaaksi pelaajaksi. Hän pelasi myös World U-17 Hockey Challengessa vuonna 2015, jolloin Westerlund voitti pronssia. Yhteensä hän on pelannut 22 nuorten ja 29 poikien maaottelua.


title: Filip Westerlund

text: Westerlundin pikkuveli Ludvig pelaa hyökkääjänä Timrå IK:n junioreissa. Veljesten isä Jerry Andersson on entinen alempien sarjojen kiekkoilija.


title: Demerara

text: Demerara () on historiallinen alue Etelä-Amerikan pohjoisrannikolla, joka sijaitsee nykypäivän Guyanassa. Alue oli Alankomaiden siirtomaa vuosina 1745–1815 ja Brittiläisen Guianan kreivikunta vuosina 1838–1966. Sen pääkaupunki oli Georgetown, joka on nykypäivän Guyanan pääkaupunki.


title: Demerara

text: Sana ”Demerara” tulee arawakinkielisestä sanasta ”Immenary” tai ”Dumaruni”.


title: Essequibo (siirtomaa)

text: Essequibo () oli Alankomaiden siirtomaa Essequibo-joella Etelä-Amerikan pohjoisrannikolla vuodesta 1616 vuoteen 1814. Siirtomaa muodosti osan siirtomaista, jotka tiedetään nimellä Alankomaiden Guiana. Alue luovutettiin Yhdistyneelle kuningaskunnalle 20. marraskuuta 1815.


title: Berbice

text: Berbice on alue Guyanan Berbice-joella, joka oli vuodesta 1627 vuoteen 1815 Alankomaiden siirtomaana. Siirtomaan tullessa luovutetuksi Britannialle vuonna 1815 se yhdistettiin lopulta Essequibon ja Demeraran siirtomaiden kanssa, jolloin siitä tuli Brittiläinen Guiana vuonna 1831. 26. toukokuuta 1966 Brittiläinen Guiana itsenäistyi Guyanana.


title: Malawi (Commonwealth realm)

text: Malawin Commonwealth realm oli nykyisen Malawin tasavallan edeltäjä, joka oli olemassa vuosien 1964 ja 1966 välillä. Kun Britannian valta loppui vuonna 1964, Britannian siirtomaasta Njassamaasta tuli itsenäinen Commonwealth realm -valtio. Valtion ollessa Commonwealth realmina Yhdistyneen kuningaskunnan monarkki pysyi sen valtionpäämiehenä. Näiden kahden vuoden aikana Malawi siis jakoi saman valtionpäämiehen, kuningatar Elisabet II:n, toisten Commonwealth realm -valtioiden kanssa. Valtionpäämiestä Malawissa edusti Malawin kenraalikuvernööri, Glyn Smallwood Jones.


title: Malawi (Commonwealth realm)

text: Hastings Banda oli virassa Malawin pääministerinä ja hallituksen päämiehenä. Monarkian lakkauttamisen jälkeen 6. heinäkuuta 1966 Malawista tuli tasavalta ja Hastings Bandasta tuli Malawin ensimmäinen presidentti.


title: Malawin punta

text: Malawin punta () oli Malawin valuuttana vuoteen 1971. Vuodesta 1932 lähtien Malawi (silloin Njassamaa) oli käyttänyt Etelä-Rhodesian puntaa. Vuonna 1955 uusi valuutta, Rhodesian ja Njassamaan punta, esiteltiin. Tämän valuutan korvasi Malawin punta vuonna 1964 Malawin itsenäistyttyä. Kyseinen punta jaettiin 20 šillinkion. Malawin punnan korvasi Malawin kwacha vuonna 1971.


title: Pippurirannikko (Liberia)

text: Pippurirannikko oli eurooppalaisten kauppiaiden antama nimitys Länsi-Afrikan rannikon alueelle Cape Mesuradon ja Cape Palmasin välillä. Sitä ympäröi nykypäivän Liberia. Alue sai nimensä meleguettapippurista.


title: Espanjan Länsi-Afrikka

text: Espanjan Länsi-Afrikka () oli Espanjan siirtomaa läntisessä Saharassa. Siirtomaa oli olemassa vuosien 1946 ja 1958 välillä ja koostui Ifnista, Cap Jubysta sekä Espanjan Saharasta.


title: Espanjan Länsi-Afrikka

text: Ensimmäinen espanjalainen saapui läntiseen Afrikkaan keskiajan loppupuolella. Hän saattoi olla Baleaareista kotoisin oleva matkailija Jaume Ferrer, joka katosi vuonna 1375 matkallaan Afrikan rannikolla tai yksi kastilialaisista, jotka rantautuivat Boujdouriin vuonna 1405 ja hyökkäsivät siellä karavaania vastaan.


title: The Astrud Gilberto Album

text: The Astrud Gilberto Album on brasilialaisen bossa nova -laulajan Astrud Gilberton esikoisalbumi, jonka Verve Records -levy-yhtiö julkaisi toukokuussa 1965. Albumi sijoittui Billboard 200 -musiikkilistan sijalle 41. Vuonna 2017 National Public Radio listasi albumin sijalle 73. "150 Greatest Albums Made by Women" -listalleen.


title: Helsinki Graduate School of Economics

text: Helsinki Graduate School of Economics (Helsinki GSE) on uusi valmisteilla oleva taloustieteen huippuyksikkö Suomessa. Sen tehtävänä on turvata tohtorikoulutus kaikilla keskeisillä taloustieteen osa-alueilla. Yksikön toteuttamisesta vastaavat Aalto-yliopisto, Helsingin yliopisto ja Svenska Handelshögskolan.


title: Helsinki Graduate School of Economics

text: Valtion taloudellinen tutkimuskeskus, Suomen Pankki sekä opetus- ja kulttuuriministeriö ovat mukana tukemassa yksikön perustamista.


title: Benthamin rautatieasema

text: Benthamin rautatieasema on rautatieasema High Benthamin kaupungissa North Yorkshiressä. Se sijaitsee Leeds–Morecambe-radan varrella.


title: Benthamin rautatieasema

text: Asema avattiin 1. kesäkuuta 1850. Se sai uuden nimen, Bentham High, 1. marraskuuta 1851, mutta alkuperäiseen nimeen palattiin 1. toukokuuta 1876. Asemaa käytti 22 578 matkustajaa kaudella 2015–2016.


title: Fafa’s

text: Fafa’s on suomalainen vuonna 2011 perustettu Lähi-idän tyylistä ruokaa tarjoava pikaruokaketju. Falafelejä, pitaleipiä ja salaatteja tarjoavalla Fafa’silla on Suomessa 29 ravintolaa, Virossa kolme ja Ruotsissa yksi. Fafa’s-ravintolat toimivat franchising-periaatteella.


title: Fafa’s

text: Ensimmäinen Fafa’s avattiin Helsingin Punavuoreen joulukuussa 2011. Helsingin lisäksi ravintoloita on Espoossa, Vantaalla, Turussa, Tampereella, Lahdessa, Jyväskylässä, Lappeenrannassa, Oulussa, Raisiossa, Keravalla, Tallinnassa ja Tukholmassa.


title: Miljonäärien laiva (romaani)

text: Miljonäärien laiva on Alistair MacLeanin vuonna 1962 ilmestynyt romaani. Kirjan kustansi WSOY.


title: The Shadow of Your Smile (albumi)

text: The Shadow of Your Smile on brasilialaisen bossa nova -laulajan Astrud Gilberton albumi, jonka Verve Records -levy-yhtiö julkaisi vuonna 1965. Albumi sijoittui Billboard 200 -musiikkilistan sijalle 66.


title: Markku S. Nieminen

text: Markku Sakari Nieminen (s. 6. joulukuuta 1948 Helsinki) on suomalainen kardiologi, joka toimi vuosina 1997–2015 Helsingin yliopiston kardiologian professorina, vuosina 2012–2016 HUSin Sydän- ja keuhkokeskuksen johtajana sekä vuodesta 2012 Sydäntutkimussäätiön puheenjohtajana. Hän on kouluttajana, lääkärinä ja tutkijana vaikuttanut merkittävästi kardiologian kehittymiseen niin Suomessa kuin kansainvälisestikin. Hänen aloitteestaan on otettu käyttöön uusia hoitomuotoja sekä aloitettu useita tutkimushankkeita.


title: Markku S. Nieminen

text: Markku Sakari Nieminen kirjoitti ylioppilaaksi Töölön yhteislyseosta vuonna 1968. Hän valmistui Helsingin yliopistosta lääketieteen lisensiaatiksi 1974 ja väitteli vuonna 1977 sydäninfarktin laajuuden ja haittavaikutusten kartoittavasta ultraääni- eli kaikututkimuksesta. Tämä oli alkulaukaus kansainväliselle uralle. Nieminen oli kutsusta Rotterdamin Erasmus-yliopiston Thoraxcenterissä 1977 ja ASLA-Fullbright-stipendiaattina Harvardin yliopiston Peter Bent Brigham -sairaalassa 1980–1981.


title: Markku S. Nieminen

text: Nieminen valmistui sisätautien erikoislääkäriksi 1980, kardiologian erikoislääkäriksi 1982 ja valittiin HYKSin kardiologian erikoislääkäriksi 1983.


title: Markku S. Nieminen

text: Hänet nimitettiin Helsingin yliopiston ja koko Suomen ensimmäiseksi kardiologian professoriksi 1997, jolloin hän toimi myös Helsingin yliopistollisen sairaalan kardiologian klinikan ylilääkärinä. Nieminen toimi HYKSin päivystyksen ja kardiologian vastuualuejohtajana, Medisiinisen tulosyksikön johtajan 2008–12 sekä HUSin Sydän- ja keuhkokeskuksen toimialajohtajana 2012–2016.


title: Markku S. Nieminen

text:
Nieminen on suomalaisten ja kansainvälisten tiedeseurojen jäsen ja on toiminut myös niiden hallituksissa ja Suomen Kardiologisen Seuran puheenjohtajana 1991–1992. Hän on ollut uransa aikana myös useiden kansainvälisten tiedelehtien toimituskunnan jäsen.
Nieminen teki väitöskirjansa sydämen ultraäänitutkimuksesta 1977 ja sai kardiologian dosentuurin 1982 ja sisätautien dosentuurin 1986. Niemisen tutkijan ura alkoi kohonneen verenpaineen tutkimuksesta ja hoitojen kehittämisestä 1972 jolloin hän toimi Sydänliiton Punainen Sydän -keräyksen assistenttina Sydänliiton tutkimusasemalla.


title: Markku S. Nieminen

text: Samalla hän aloitti väitöskirjatutkimuksensa sydäninfarktista, ja koronaaritauti eri muodoissaan on ollut hänen keskeinen tutkimuslinjansa. Yhtä tärkeän tutkimuslinjan muodosti 1980-luvun alusta alkaen sydämen vajaatoiminta. Tällöin sydänsiirrot käynnistyivät HYKSissä, jossa Nieminen toimi 1984–2004 toiminnasta vastaavan kardiologina. Hän on ollut tiiviisti kehittämässä suomalaisten keksimää sydämen vaikean vajaatoiminnan lääkettä, kalsiumherkistäjä levosimendaalia.


title: Markku S. Nieminen

text: Nieminen on julkaisut oppikirjojen lisäksi yli 450 tieteellistä artikkelia kansainvälisissä, vertaisarvioiduissa tiedelehdissä pääaiheenaan sydämen vajaatoiminta ja sepelvaltimotauti sekä verenpaine ja sydämen ultraäänitutkimus. Hän on ohjannut 11 kardiologian alan väitöskirjaa.


title: Markku S. Nieminen

text: Nieminen jäi 2017 virastaan eläkkeelle omistautuen Sydäntutkimussäätiölle sekä sen SydänAkatemia-hankkeelle. Säätiön tavoitteeksi on asetettu jaettavien apurahojen määrän kaksinkertaistaminen, sillä ihmisten elintapojen ja aiempaa pidemmän eliniän vuoksi muuntuneiden sydäntautien mekanismit sekä hoitomenetelmät vaativat lisää tutkimustietoa.


title: Markku S. Nieminen

text: ""Sydänsairauksia voidaan nykyisinkin hoitaa menestyksekkäästi, mutta niiden kirjo muuttuu elintapojen ja väestön keski-iän noustessa. Tämän hetken sydämistä tarvitaan lisätietoa. Siksi Sydäntutkimussäätiön perustaman SydänAkatemian teemana on "Haluamme tietää sydämestä kaiken". Yhtä hyvin kuin yritysten toiminta ja kehitys perustuvat tutkimukseen, myös lääketieteessä paras osaaminen saavutetaan tutkimuksen kautta. Hyvä tutkimustyö edellyttää, että voimme tukea isompia ja monivuotisia hankkeita pitkäjänteisesti. Tässä tehtävässä Sydäntutkimussäätiö on ollut keskeisessä asemassa ennen, nyt ja tulevaisuudessa. Tukemalla lahjoituksin, testamentein tai osatestamentein Sydäntutkimussäätiötä, on jokaisella mahdollisuus olla osallisena suomalaisen sydänosaamisen kehittämisessä.""


title: Markku S. Nieminen

text: Ote Markku S. Niemisen blogikirjoituksesta 30.11.2016


title: Verve Records

text: Verve Records on yhdysvaltalainen levy-yhtiö, jonka Norman Granz perusti vuonna 1956.


title: Verve Records

text: Norman Granz perusti Verven tuottaakseen Ella Fitzgeraldin uusia nauhoituksia, jonka tuottaja hän oli. Ensimmäinen albumi, jonka levy-yhtiö julkaisi oli "Ella Fitzgerald Sings the Cole Porter Song Book". 1950- ja 1960-luvuilla levy-yhtiö kasvoi ja siihen kuuluivat muun muassa Charlie Parker, Bill Evans, Stan Getz, Billie Holiday, Oscar Peterson, Ben Webster sekä Lester Young.


title: Karkurit (sarjakuvat)

text: Karkurit () on Marvel-kustantamon luoma supersankarijoukko, joka koostuu teini-ikäisistä, joiden vanhemmat ovat rikollisia. Karkurit esiintyivät alun perin Marvelin kauppanimen Tsunami julkaisemassa sarjakuvassa "Runaways", jonka ilmestyminen alkoi heinäkuussa 2003. Sarjakuva lopetettiin syyskuussa 2004, mutta suuren myynnin takia sitä jatkettiin jälleen helmikuussa 2005.


title: Karkurit (sarjakuvat)

text:
Alun perin sarja seurasi kuutta lasta, joiden vanhemmat tapaavat vuosittain erään hyväntekeväisyystapahtuman aikana. Eräänä vuotena lapset vakoilevat omia vanhempiaan ja saavat kuulla näiden olevan ”Lauma”, mafiajohtajien, aikamatkustajien, velhojen, hullujen tiedemiesten, avaruusolentojen ja telepaattisten mutanttien muodostama rikollisyhteisö. Lapset varastavat vanhempiensa aseet ja resurssit ja saavat tietää perineensä vanhempiensa kyvyt. Karkureiden alkuperäinen johtaja on lapsinero Alex Wilder ja muita jäseniä ovat voimakas noita Nico Minoru, Majesdane-planeetalta tulevaksi avaruusolennoksi paljastunut Karolina Dean, dinosaurukseen telepaattisesti yhteydessä oleva Gertrude ”Gert” Yorkes, isänsä futuristiset hansikkaat varastanut Chase Stein sekä yli-inhimilliset voimat omaava mutantti Molly Hayes. Yhdessä Karkurit kukistavat vanhempansa ja hyvittävät näiden tekemät rikokset taistelemalla muita Lauman tilalle nousevia uhkia vastaan. Myöhemmin heihin liittyvät kyborgi Victor Mancha, skrulli Xavin sekä kasvien manipulointiin kykenevä Klara Prast.
Elokuussa Hulu tilasi pilottijakson ja muutaman ylimääräisen käsikirjoituksen televisiosarjalle "Runaways". Pilottijakson käsikirjoittajat Josh Schwartz ja Stephanie Savage valittiin sarjan showrunnereiksi. Näyttelijät paljastettiin helmikuussa 2017: Alex Wilderia näyttelee Rhenzy Feliz, Nico Minorua Lyrica Okano, Karolina Deania Virginia Gardner, Gert Yorkesia Ariela Barer, Chase Steinia Gregg Sulkin ja Molly Hayesiin perustuvaa Molly Hernandezia Allegra Acosta. Sarjaa alettiin julkaista Hulussa 21. marraskuuta 2017 alkaen. Old Lace esiintyy sarjassa nuken avulla toteutettuna ja Nemo Leapfrog onkin vain automaattiohjauksella toimiva tila-auto. Toisella tuotantokaudella Clarissa Thibeaux ja Jan Luis Castellanos liittyivät näyttelijäkaartiin Xavinin ja Topherin rooleissa, mutta hahmot eivät televisiosarjassa koskaan varsinaisesti olleet Karkureiden jäseniä.


title: Karkurit (sarjakuvat)

text: Sarjakuvaversiosta poiketen Nico Minoru ei ole noita ja Yhden Sauva toimii taikuuden sijasta nanoteknologialla. Old Lace on luotu nykyhetkessä eikä tulevaisuudessa. Karolina ei ole majesdanialainen, vaan puoliksi ihminen ja puoliksi gibborim. Hän peri voimansa biologiselta isältään, joka oli PRIDE:n ("Promoting Resilience, Independence, Dedication & Excellence") palvoma vuosisatoja vanha gibborim nimeltä Maistraatti () ja kulki ihmisten keskuudessa nimellä Jonah. Lisäksi Molly Hernandez ei ole mutantti, vaan orvoksi jäänyt Yorkesin perheeseen adoptoitu tyttö, joka on saanut voimansa mystisistä kivistä. Xavin ei ole skrulli vaan xartalainen, joka pystyy omaksumaan sekä miespuolisen että naispuolisen olennon ulkomuodokseen ja paljastuu lopulta Karolinan kihlatuksi. Lisäksi Topher ei ole vampyyri, vaan kadullaeläjä, joka oli saanut yli-inhimilliset voimat samanlaisista kivistä kuin Molly, mutta tullut riippuvaisiksi omista voimistaan. Hän opetti Karkureille selviytymistaitoja, mutta osoittautui väkivaltaiseksi ja valmiiksi vahingoittamaan jopa viattomia. Lopulta Chase aiheutti vahingossa Topherin ja Karkureiden välisessä yhteenotossa Topherin kuoleman.


title: Look to the Rainbow

text: Look to the Rainbow on brasilialaisen bossa nova -laulajan Astrud Gilberton albumi. Albumin julkaisi Verve Records -levy-yhtiö vuonna 1966.


title: Kostjantynivkan piiri

text:
Kostjantynivkan piiri (, ) on hallinnollinen piiri Ukrainan Donetskin alueella. Piirin hallinnollinen keskus on Kostjantynivkan kaupunki (72 888 as., ), joka on juridisesti alueen alainen kaupunki, eikä ole osa Kostjantynivkan piiriä.
Ukrainan tilastokeskus arvioi Kostjantynivkan piirin väkiluvuksi 18 113 (1.1.2017). Väestö luokiteltiin kokonaan maaseudun asukkaiksi; piirissä ei ole kaupunkimaista taajama-asutusta.


title: Suomen ja Namibian väliset suhteet

text:
Suomen ja Namibian väliset suhteet alkoivat jo ennen Namibian itsenäistymistä lähestystyön kautta. Suomalaisella lähetystyöllä on pitkät perinteet Namibiassa,
jotka alkoivat jo ennen Namibian itsenäisyyttä vuonne 1869, jolloin suomalaisia lähetystyöntekijöitä saapui Pohjois-Namibiaan.
Suomalaiset kehittivät maassa terveydenhuoltoa ja koulutusta. Suomalaiset vaikuttivat myös maan nimistöön, sillä namibialaisille annettiin paljon suomalaisia etunimiä. Suomi tuki Namibian itsenäistymistä ja erityisesti Martti Ahtisaaren panos itsenäistymisessä oli merkittävä. Namibia oli Suomen tärkeimpiä kehitysyhteistyökohteita 1990-luvulla ja Suomi oli yksi ensimmäisiä maita, jonka kanssa Namibia solmi diplomaattisuhteet maan itsenäistyttyä.


title: Suomen ja Namibian väliset suhteet

text: Suomen ja Namibian välinen kauppa on kasvavaa, mutta vähäistä. Suomesta viedään pääasiassa koneita ja elektroniikkaa, kun taas Namibiasta tuodaan pääasiassa lihaa.


title: Suomen ja Namibian väliset suhteet

text: Suomi lausui olevansa Namibian itsenäistymisen vankka tukija ennen Namibian itsenäistymistä.


title: Suomen ja Namibian väliset suhteet

text: Kesäkuussa 2008 Namibian pääministeri Nahas Angula vieraili Suomessa.


title: Suomen ja Namibian väliset suhteet

text: Helmikuussa 2011 Suomen presidentti Tarja Halonen vieraili Namibiassa.


title: Diallyyliftalaatti

text: Diallyyliftalaatti (CHO) on tyydyttymättömiin aromaattisiin estereihin kuuluva orgaaninen yhdiste. Rakenteeltaan se on allyylialkoholin ja ftaalihapon esteri. Yhdistettä käytetään valmistettaessa erikoispolymeerejä.


title: Diallyyliftalaatti

text: Diallyyliftalaatti on huoneenlämpötilassa väritöntä ja lähes hajutonta nestettä. Yhdiste ärsyttää ihoa.


title: Diallyyliftalaatti

text: Diallyyliftalaattia valmistetaan tyypillisimmin allyylialkoholin ja ftaalianhydridin välisellä reaktiolla. Muita tapoja ovat ftaalihapon ja allyylialkoholin esteröinti happaman katalyytin läsnä ollessa tai dimetyyliftalaatin ja allyylialkoholin välinen vaihtoesteröintireaktio natriummetoksidin toimiessa katalyyttinä. Diallyyliftalaatti polymeroituu itsekseen melko hitaasti, mutta prosessia voidaan nopeuttaa radikaali-initiaattoreilla esimerkiksi peroksideilla. Pelkästään diallyyliftalaatista muodostuvilla polymeereillä on hyvä korkean lämpötilan kesto ja hyvin ristiinlinkittynyt rakenne. Näitä polymeerejä käytetään muun muassa hartseina, laminaatteina ja valettuina kappaleina elektroniikkateollisuuden sovellutuksissa. Diallyyliftalaattia voidaan myös käyttää komonomeerina muiden tyydyttymättömien estereiden esimerkiksi akrylaattien, maleaattien ja fumaraattien kanssa. Näissä polyestereissä se toimii ristiinlinkittävänä monomeerina ja parantaa polymeerin ominaisuuksia korkeissa lämpötiloissa. Ainetta voidaan myös käyttää pehmentimenä PVC-muoveissa ja selluloosaestereissä.


title: Yllin Kyllin

text: Yllin kyllin on kuvanveistäjä Kerttu Horilan vuonna 2005 valmistunut keramiikkaveistos. Se kuuluu Porin kaupungin taidekokoelmaan. Yllin kyllin oli ensimmäistä kertaa esillä Poriginal-galleriassa 19.8. - 5.9.2006.


title: Keramiikkareliefi (Sampola, Pori)

text: Keramiikkareliefi on kuvanveistäjä Kerttu Horilan ensimmäinen julkinen teos, joka valmistui Porin Sampolan lähiöön vuonna 1981. Se tunnetaan myös nimellä Sampolan elämää.


title: Lymanin piiri (Donetskin alue)

text: Lymanin piiri (, ) oli hallinnollinen piiri Ukrainan Donetskin alueella. Se yhdistettiin vuonna 2016 Ukrainan parlamentin ja Donetskin aluehallinnon päätöksillä Lymanin kaupunkipiiriin, jonka väkiluvuksi Ukrainan tilastokeskus arvioi 43 594 (1.1.2017).


title: Dobropilljan piiri

text:
Dobropilljan piiri (, ) on hallinnollinen piiri Ukrainan Donetskin alueella. Piirin hallinnollinen keskus on Dobropilljan kaupunki (; 30 186 as., ), joka ei kuitenkaan kuulu piiriin vaan muodostaa oman kaupunkipiirinsä lähitaajamiensa kanssa.
Ukrainan tilastokeskus arvioi Dobropilljan piirin väkiluvuksi 15 695 (1.1.2017). Piiri on maaseutuvaltainen, kaupunkilaisiksi väestöstä tilastoitiin ainoastaan Svjatohorivkan kaupunkityyppisen taajaman asukaat (Святогорівка, 1 880 as.).


title: SydänAkatemia

text: SydänAkatemia on Sydäntutkimussäätiön 2015 perustama hanke, jonka tarkoituksena on tuoda viestinnän avulla tutkimusta lähemmäksi tutkimuksen tukijoita ja siitä hyötyviä potilaita. Tutkimushankkeiden etenemisen lisäksi SydänAkatemia myös tiedottaa sydänsairauksien lisääntymisestä.


title: SydänAkatemia

text: SydänAkatemiassa mukana olevat tutkimukset ovat Sydäntutkimussäätiön saamin lahjoituksin tuettuja suomalaisia monikeskustutkimuksia, joissa arvioidaan sydänsairauksien hoitomenetelmiä ja tutkitaan hoidon vaikuttavuutta. Tutkimushankkeiden tavoitteena on saada lisää tietoa muun muassa rytmihäiriöistä, sepelvaltimotaudista ja sydämen vajaatoiminnasta sekä niiden tehokkaimmasta hoidosta.


title: SydänAkatemia

text: SydänAkatemian ensimmäisen kolmivuotisen suurhankkeen, ICEMANin, tavoitteena on valita kolmesta katetriablaatiomenetelmästä tehokkain ja turvallisin sekä saada lisätietoa kohtauksittaisen eteisvärinän uusiutuvuudesta. Eteisvärinä on yleisin sydämen pitkäkestoinen rytmihäiriö ja sen odotetaan lisääntyvän 100 000:sta peräti 150 000 potilaaseen vuoteen 2020 mennessä. Eteisvärinä heikentää toimintakykyä ja lisää monien sairauksien riskiä.


title: SydänAkatemia

text: Tutkimus saa tukea Sydäntutkimussäätiön diplomi-insinööri Kalevi Erosen rahastosta. ICEMAN-hanketta johtavat professorit Pekka Raatikainen ja Heikki Huikuri sekä vuoden 2018 keväästä lähtien Juhani Junttila, Huikurin jäädessä eläkkeelle.


title: SydänAkatemia

text: SydänAkatemia seuraa myös Sydäntutkimussäätiön tukemia merkittäviä perustutkimushankkeita, jotka ovat "Fixing the broken heart" eli tutkimushankkeet "Älykäs pilleri" ja "Hoitavat geenit".


title: SydänAkatemia

text: SydänAkatemian verkkosivu


title: Oleksandrivkan piiri

text: Oleksandrivkan piiri () on hallinnollinen piiri Ukrainan Donetskin alueella. Ukrainan tilastokeskus arvioi Oleksandrivkan piirin väkiluvuksi 18 600 (1.1.2017). Piirin hallinnollinen keskus on Oleksandrivkan kaupunkityyppinen taajama (, 3 593 as.; 2017).


title: Manhušin piiri

text:
Manhušin piiri , , toukokuuhun 2016 saakka "Peršotravnevan piiri") on hallinnollinen piiri Ukrainan Donetskin alueella. Piirin hallinnollinen keskus on Manhušin kaupunkityyppinen taajama (; 8 186 as., ). Piirin ja sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä.
Ukrainan tilastokeskus arvioi piirin väkiluvuksi 26 510 ihmistä (1.1.2017). Kaupunkilaisiksi katsottiin Manhušin ohella Jaltan kaupunkityyppisen taajaman (Ялта, 5 159 as.) asukkaat.


title: Jasynuvatan piiri

text: Jasynuvatan piiri (, ) on hallinnollinen piiri Ukrainan Donetskin alueella. Piirin hallinnollinen keskus on Jasynuvatan kaupunki (; 35 166 as., ), joka ei kuitenkaan kuulu piiriin vaan on juridisesti Donetskin alueen alainen kaupunki.


title: Jasynuvatan piiri

text:
Itä-Ukrainan sodan seurauksena sekä osa piiristä että piirin juridinen hallintokeskus Jasynuvata ovat olleet vuodesta 2014 kapinallisten ryhmittymien hallinnassa, Ukrainan hallituksen kontrollin ulkopuolella. Tällöin piirin tosiallisena hallintokeskuksena on ollut Otšretynen kaupunkityyppinen taajama.
Ukrainan tilastokeskus arvioi piirin väkiluvuksi 26 823 (1.1.2017). Kaupunkilaisiksi tilastoitiin 8 220 ihmistä eli neljän kaupunkityyppisen taajaman asukaat: Verh’notoretske (Верхньоторецьке, 2 905 as.), Želanne (Желанне, 1 384 as.), Keramik (Керамік, 358 as.) ja Otšretyne (Очеретине, 3 573 as.).


title: Nikolsken piiri

text: Nikolsken piiri (); , 5.2016 saakka "Volodarsken piiri") on hallinnollinen piiri Ukrainan Donetskin alueeen lounaisosassa. Piirin hallinnollinen keskus on Nikolsken kaupunkityyppinen taajama (), aiempi Volodarske; 8 248 as., ).


title: Nikolsken piiri

text:
Piirin ja sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä.
Ukrainan tilastokeskus arvioi piirin väkiluvuksi 28 493 ihmistä (1.1.2017). Kaupunkilaisiksi heistä tilastoitiin Nikolsken taajaman asukkaat.


title: Slovjanskin piiri

text:
Slovjanskin piiri (, ) on hallinnollinen piiri Ukrainan Donetskin alueen pohjoisosassa. Piirin hallinnollinen keskus on Slovjanskin kaupunki (; 113 196 as., ). Slovjansk ei ole osa Slovjanskin piiriä vaan muodostaa oman kaupunkipiirinsä.
Ukrainan tilastokeskus arvioi piirin väkiluvuksi 47 913 ihmistä (1.1.2017). Kaupunkilaisiksi heistä tilastoitiin 29 440 henkeä. He asuivat Mykolajivkan kaupungissa (Миколаївка, 15 109 as.) tai jossain piirin viidestä kaupunkityyppisestä taajamasta: Andrijivka (Андріївка, 821 as.), Bylbasivka (Билбасівка, 6 063 as.), Donetske (Донецьке, 629 as.), Raihorodok (Райгородок, 3 428 as.) ja Tšerkaske (Черкаське, 3 390 as.).


title: Pokrovskin piiri

text:
Pokrovskin piiri (, ; ennen toukokuuta 2016 "Krasnoarmijskin piiri") on hallinnollinen piiri Ukrainan Donetskin alueella. Piirin hallinnollinen keskus on Pokrovsk (63 437 as., )., joka ei kuulu Pokrovskin piiriin, vaan muodostaa oman kaupunkipiirinsä. Sekä piirin että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä.
Ukrainan tilastokeskus arvioi piirin väkiluvuksi 30 653 (1.1.2017). Piirissä on kolme kaupunkityyppistä taajamaa, joiden asukkaat tilastoitiin kaupunkilaisiksi (yhteensä 7 141 as.: Hrodivka (Гродівка, 2 506 as.), Novoekonomitšne (Новоекономічне, 2 930 as.), Udatšne (Удачне, 1 705 as.)); pääosin piirissä on maaseutuväestöä.


title: Boikivsken piiri

text: Boikivsken piiri (; ; 12.6.2016 saakka "Telmanoven piiri") on hallinnollinen piiri Ukrainan Donetskin alueella. Piirin hallinnollinen keskus on Boikivsken kaupunkityyppinen taajama (, 4 423 as., ; aiempi Telmanove).


title: Boikivsken piiri

text: Sekä piirin että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.


title: Boikivsken piiri

text: Ukrainan tilastokeskus arvioi piirin väkiluvuksi 14 163 ihmistä (1.1.2017). Väestöltään piiri on maaseutuvaltainen, sillä kaupunkilaisiksi väestöstä tilastoitiin ainoastaan Boikivsken kaupunkityyppisen taajaman asukaat.